06 март 2021, Тошкент вақти: 07:13\nУйчи тумани МИБ ходимлари Озодликка йўллаган сурат.\nНаманганнинг Уйчи тумани Мажбурий ижро бюросининг бир гуруҳ ходимлари ҳар куни тонг саҳардан ярим тунгача ишлашга мажбурланаётганликлари ҳақида Озодликка арз қилди.\nЎзбекистон Меҳнат кодексида ходимларни иш вақтидан ташқари ишларга жалб этишга фақат уларнинг розилиги билангина йўл қўйилиши айтилган.\nБош прокуратура ҳузуридаги Мажбурий ижро бюроси марказий аппарати Жамоатчилик билан алоқалар ва ахборот бўлими мудири Фаррух Тошпўлатов 25 май куни Озодлик билан суҳбатда бюрода иш тамомила меҳнат кодексига асосан ташкил этилганини айтди ва Уйчи МИБ ходимларининг шикояти ўрганиб чиқилишини ваъда қилди.\nУйчи тумани Мажбурий ижро бюроси ходимларининг 25 май куни Озодликка йўллаган арзномасида шундай дейилади:\n“Бошлиқлар бизни эрталаб соат 5.30.дан кечқурун соат 23.30.гача, гоҳида соат 00.30.гача олиб ўтиради идорада. Бизлар “эртароқ кетайлик” десак “аризани ёзиб кетаверларинг” дейди. Бир ойдан буён ҳаловатимиз йўқ. Меҳнат шартномамизда эрталаб соат 9.00.дан кечки 18.00.гача иш вақти ёзилган. Шанба якшанба дам олиш куни. Ҳар ой 22 кунга табел ишлайди, кунига 8 соатдан. Лекин, бизни кунига 15 соатлаб ишлатишяпти. Бизни уйда фарзандларимиз бор. Биз кимга мурожаат қилишни билмай қолдик”, - дейилади Озодликка Уйчи тумани Мажбурий ижро бюросининг бир гуруҳ ходимлари 25 май куни йўллаган мурожаатида.\nУйчи МИБида ходимлар белгиланган иш вақтидан ортиқча ишлашга мажбур қилинаётганини бўлимнинг бошқа ходими ҳам тасдиқлади.\n“Бизда аниқ иш графиги йўқ. Керак бўлса ярим тунда чақиртириб олади, ишимиз шунақа”, - деди Уйчи тумани Мажбурий ижро бўлими ходими.\nМИБ ходимлари Озодликка йўллаган суратларда ходимлар иш жойида ўтиргани, сурат остида эса унинг қайси вақтда олингани ёзилган.\nОзодлик Уйчи тумани МИБи ходимларининг ушбу арзи юзасидан Бош прокуратура ҳузуридаги Мажбурий ижро бюроси марказий аппарати Жамоатчилик билан алоқалар ва ахборот бўлими мудири Фаррух Тошпўлатовга мурожаат қилди.\nТошпўлатов 25 май куни Озодлик билан суҳбатда ишчиларнинг ушбу мурожаатини назорат остига олишини айтди.\n“Биз буни ўрганамиз, лекин бир нарсани аниқ айтишим мумкин, бизда ходимнинг шанба ва якшанба куни ишлаши ёки кечроқ ишлаши фақат унинг ўз хоҳишига кўра бўлади. Улгуролмай қолса унга ортиқча ишлашига руҳсат берамиз. Бизда 18.00да иш вақти тугайди. Қўшимча вақт ёки дам олиш кунлари ишлаган бўлса Меҳнат кодексига кўра қўшимча ҳақ берилади ёки бошқа куни дам берилиши мумкин”, - деди Тошпўлатов.\nЎзбекистон Меҳнат кодексининг 124-моддасига кўра, ходим учун белгиланган кундалик иш (смена) муддатидан ташқари ишлаш - иш вақтидан ташқари иш, деб ҳисобланади.\nИш вақтидан ташқари ишларга жалб этишга фақат ходимнинг розилиги билангина йўл қўйилади.\nМеҳнат кодексининг 157-моддасига кўра иш вақтидан ташқари ишлар учун камида икки ҳисса миқдорида ҳақ тўланиши лозим.\n"Ходимнинг илтимосига биноан иш вақтидан ташқари иш учун белгиланган иш вақтидан ташқари бажарилган иш соатларига тенг келадиган миқдорда отгул берилиши ҳам мумкин.\nИш вақтидан ташқари бажарилган иш учун бошқа дам олиш куни берилган тақдирда, бундай ишлар учун камида бир ҳисса миқдорда меҳнат ҳақи тўланиши лозим", - дейилади Ўзбекистон Меҳнат кодексида.


"Чекишни ташлашнинг энг осон йўли" китоби, Аллен Карр\nУшбу китобни варақлаётган экансиз, демак, чекишни ташлаш фикри сизга бегона эмас. Дунё бўйича 12 миллиондан ортиқ киши мазкур китобда баён этилган усул ёрдамида чекишдан буткул қутулган. Шунингдек, одам қандай қилиб чекувчи бўлиб қолади, чекишни ташлаш чиндан ҳам қийинми каби саволларга муаллиф аниқ ва ишонарли жавоблар қайтарган, чекиш билан боғлиқ янглиш фикрларни тушунтириб берган. Ҳеч иккиланмай китобни охиригача ўқиб чиқинг ва никотин асирлигидан қутулиб, ОЗОД ва СОҒЛОМ инсонга айланинг!\nЧекишни ташлашнинг энг осон йули


ЎзА - Туя кўрдингми, йўқ!\nТуя кўрдингми, йўқ!\n02.02.2018 17:21 Чоп этиш версияси\nНурота туманида яшовчи М.Мирқиёсова 3 нафар фарзанднинг онаси. Олий маълумотли. Мустақиллик яратган имкониятлар сабаб тадбиркорликка қўл уриб, қурилиш ишларига ихтисослашган хусусий корхона ташкил этди. Изланувчанлиги ва меҳнатсеварлиги туфайли тезда одамлар орасида тадбиркор-қурувчи сифатида танилди.\nНатижада вилоят миқёсидаги йирик бино ва иншоотларни барпо этиш бўйича ҳам унга қатор буюртмалар кела бошлади. Жарақ-жарақ пул топди, ҳурмат-эътибор қозонди. Бироқ билса чин, билмаса ҳазил қабилида иш тутиб, буюртмачи ташкилотлар билан тил бириктирган ҳолда, давлат аҳамиятига молик қурилишларда кўплаб ўзлаштиришларга йўл қўйди. Натижада у ўтган қисқа даврда Ўзбекистон Республикаси Жиноят кодексининг 167-моддаси ва бошқа моддалари билан 5 марта судланди.\nАммо “Букрини гўр тузатади” деганларидек, бу қилмишларидан тегишли хулоса чиқармади. Ўғлини ҳам бу ишларга тортди. Уни корхона раҳбари сифатида кўрсатиб, қалбаки ҳужжатлар асосида ўзи раҳбарлик қилиб юраверди. Ваҳоланки, у Жиноят ишлари бўйича Нурота тумани судининг 2015 йил 4 февралдаги ҳукмига кўра, жарима жазоси ва 3 йил муддатга мансабдорлик ва моддий жавобгарлик билан боғлиқ ишларда ишлаш ҳуқуқидан маҳрум этилган эди. Қалбаки ҳужжатлар тайёрлаш ва ундан фойдаланиш ҳадисини олган М.Мирқиёсова 2015-2016 йиллар давомида Навоий вилояти ҳокимлиги “Ягона буюртмачи хизмати” инжиниринг компанияси буюртмаси асосида Навоий шаҳридаги сил касалликлари диспансерида қурилиш-таъмирлаш ишларини бажараман, деб 160 миллион сўмдан зиёд маблағни корхонаси ҳисобрақамига ўтказишга эришди. Лекин ўтган давр мобайнида диспансерда деярли ҳеч нарса қилинмаган. Амалга оширган ишлар ҳам сифатсизлиги сабаб умуман талабга жавоб бермайди.\nБажарилган ишларни қабул қилиб олишга масъул бўлган Навоий вилояти ҳокимлиги “Ягона буюртмачи хизмати” инжиниринг компаниясининг “Лойиҳаларни бошқариш ва қурилишни техник кузатиш” бўлими “нажотпарвар” мутахассиси У.Қайтмасовнинг ҳаракатлари эса ҳаммасидан ошиб тушди. Умуман қилинмаган 149 миллион 169 минг 322 сўмлик ишни қилинди, сифатсиз бажарилган 11 миллион 832 минг 654 сўмлик ишни эса ниҳоятда мукаммал, деб қабул қилиб олди. Туя кўрдингми, йўқ қабилида иш тутди. Давлат бюджетидан ажратилган маблағларнинг мақсадли сарфланишига масъул бўлган инжиниринг компанияси ходими ҳам ўз манфаатини давлат манфаатидан устун қўйди.\n"Бузоқнинг югургани сомонхонагача". Халқимизнинг бу қадимий ҳикмати бу ерда ўз ифодасини топди. Давлат мулкини “туя” қилганлар тергов-суриштирув давомида ўзлаштирган суммаларини тўлади. Жиноят ишлари бўйича Навоий вилояти судининг қарорига асосан судланувчилар қонунда белгиланган тартибда жазосини олди. Лекин, вилоят соғлиқни сақлаш тизимидаги муҳим объектнинг шундай аҳволга солинганини наҳотки соҳага алоқадор мутасаддилар билмади? Соғлиқни сақлаш ходимлари бу ҳақда ўз вақтида тегишли органларга хабар берганида балки вазият бу даражага етиб келмасмиди?


07.03.2020 - 08:39\nБой илмий-маданий меросимиз, қадимий урф-одат ҳамда анъаналаримизда ҳар қандай замон ва маконда ҳам оила биз учун муқаддас қадрият саналган. Бинобарин, тарбиявий, маънавий-маърифий, руҳий-ахлоқий, иқтисодий-ҳуқуқий муносабатларга асосланган ижтимоий бирлик - оила қанчалик мустаҳкам бўлса, жамият ҳам шунчалик барқарор тараққий этишини аждодларимиз жуда яхши билишган.\nБатафсил Маҳалла институтида нима ўзгарди?\nБердиқулова Зулхумор Нодировна “Мўътабар аёл” нишонига сазовор бўлди\n07.03.2020 - 08:04\nХалқаро хотин-қизлар байрами муносабати билан Самарқанд шаҳрида ўтказилган байрам тадбирида жамият ва давлат ҳаётида фаоллик ва ташаббускорлик кўрсатган, ўзининг самарали меҳнати билан оналик ва болалик муҳофазасига муносиб ҳисса қўшган, шунингдек, соғлом ва баркамол авлодни вояга етказиш, уларни ватанпарварлик ва истиқлол ғояларига садоқат руҳида тарбиялаш, миллий қадриятларимизни кенг тарғиб этиш борасида ибратли фаолият олиб бораётган қуйидаги опа-сингилларимиз “Мўътабар аёл” кўкрак нишони билан тақдирланди:\nБатафсил Бердиқулова Зулхумор Нодировна “Мўътабар аёл” нишонига сазовор бўлди\nНуронийлар ташаббус қилди\n06.03.2020 - 16:06\nБаҳор фаслининг кириб келиши билан жойларда ободонлаштириш, кўкаламзорлаштириш ишлари бошлаб юборилади. Ҳудудларда ҳашарлар ташкил этилади. Мана шундай ҳашарларда яна бири туман марказидаги "Ёшлар боғи" да ўтказилди. Унда маҳалла ва оилани қўллаб-қувватлаш бўлим бошлиғининг кексалар ва фахрийларни қўллаб-қувватлаш ва ижтимоий фаоллигини ошириш бўйича ўринбосари Ф. Хўжанафасов ташаббуси билан ободонлаштириш, кўчат экиш ишлари олиб борилди.\nБатафсил Нуронийлар ташаббус қилди\nЎғилойнинг таклифи қўллаб-қувватланди\nЖорий йилнинг 4 март куни тумандаги "Ёшлар маркази"да Ҳоким ва ёшлар учрашуви бўлиб ўтганлиги ҳақида хабар берган эдик.\nБатафсил Ўғилойнинг таклифи қўллаб-қувватланди


Путинни судга берган собиқ амалдор вафот этди | Qalampir.uz\nОлам\t19 Июнь 09:49 7952\nРоссия Федерацияси таркибидаги Чувашия Республикасининг собиқ раҳбари Михаил Игнатьев коронавирусдан вафот этди. Бу ҳақда РИА Новости Чувашиянинг вақтинчалик раҳбари Олег Николаевга таяниб хабар берди.\nМихаил Игнатьев сўнгги бир неча ҳафта давомида Санкт-Петербургдаги шифохоналардан бирида реанимацияда бўлиб турганди. Мавжуд маълумотлага кўра, унда коронавирус инфекцияси сабаб пневмония юз берган.\nМихаил Игнатьев шифохонага ётқизилишидан бироз аввал РФ Президенти Владимир Путинни судга берганди. Чувашиянинг собиқ раҳбари ишончни йўқотгани учун Путин фармони билан ишдан бўшатилгани бўйича шикоят қилганди. Олий суд давони 2020 йилнинг 30 июнь куни кўриб чиқиши керак эди.\nИгнатьев 2020 йилнинг бошида шахси атрофидаги бир қанча можаролар сабаб истеъфога чиқарилганди. Шундай можароларнинг сўнггисида у ФВВ офицерини янги хизмат машинасининг калитини олиш учун сакрашга мажбурлаганди.\n26 Сентябрь 13:35 37615\n26 Сентябрь 21:29 32966\n26 Сентябрь 11:26 31334\n27 Сентябрь 21:41 28778\n28 Сентябрь 10:15 25899


13:19 / 25.09.2017\nАдлия вазирининг буйруғи (2017 йил 13 сентябрь) билан Нотариус лавозимига тайинлаш бўйича танлов ўтказиш тартиби тўғрисидаги низомга ўзгартиришлар ва қўшимча киритилди.\nNorma.uz'нинг ёзишича, эндиликда нотариус лавозимида ишлаётган шахс танловда иштирок этиш учун у билан тузилган меҳнат шартномасини бекор қилиши ҳамда бошқа ҳужжатлар билан бирга нотариус лавозимидан озод этилганлиги ҳақидаги буйруқ нусхасини тақдим этиши талаб этилмайди. Демак, бундай шахс ўз лавозимида ишлаб туриб танловда иштирок этиши мумкин.\nИлгари танлов 2 босқичда - тест синови ва ёзма-оғзаки шаклда ўтказилар эди. Тест синовида 50 та саволга жавоб бериш керак эди. Талабгорлар тест синовини топширмагунга қадар танловнинг 2-босқичига қўйилмас эди. Эндиликда танлов фақат ёзма-оғзаки шаклда ўтказилади.\nИлгари нотариус лавозимига биринчи марта тайинланган шахсларга бир йил муддатга мураббий-нотариус тайинланиши назарда тутилган эди. Ушбу талаб бекор қилинди.\nҲужжатга бошқа ўзгартиришлар ҳам киритилди.


iOS Stickers дастури орқали Telegram учун стикерлар қандай яратилади?\n03:13 / 31.05.2016\nTelegram учун стикер яратишнинг икки усули бор. Биринчиси — Photoshop учун андоза юклаш, расмни танлаш ва уни керакли форматда сақлаш. Иккинчиси — iPhone’да Stickers дастуридан фойдаланиш. Ҳозир айнан шу усул ҳақида тушунтириб ўтамиз. iOS учун мўлжалланган янги Stickers дастури Telegram учун ажойиб стикер-пак яратишга ёрдам беради.\nСмартфондаги суратлардан бирини танлаймиз ёки янги сурат оламиз. Расмнинг керакли қисмини белгилаймиз.\nДағал ва кераксиз ерларини ўчирғич билан олиб ташлаймиз. Ҳосил бўлган тасвирни баҳолаб, Add it to a pack’ни босамиз.\nStickers ботли Telegram дастури очилади. Мазкур бот мессенжерга янги стикерлар қўшишга жавоб беради. Бунинг учун буйруқ/newpack’ни киритамиз, ўз пакимизга ном (инглиз тилида) берамиз. Аddsticker буйруғи ёрдамида стикерни қўшамиз.\nTelegram янги стикерни қайси эмодзига киритишни сўрайди. Мос келадиганини танлаб, ботга суратимизни файл каби юборамиз. Бир соат ичида стикердан фойдаланиш имкони пайдо бўлади.\nТабриклаймиз! Эндиликда сиз тўғридан-тўғри ўз смартфонингизда янги стикерлар ярата оласиз.


Бундай иссиқда қандай сув ичиш керак?\n11:25 / 05.07.2017\nЁз ойи юртимизда жазирама иссиқ бўлганлиги сабаб, инсон организми ҳар қачонгидан-да кўпроқ сув ичишни талаб қилади. Чанқоқни қондириш учун турли ичимликлар, шарбатлар мавжуд. Бироқ уларнинг барчаси ҳам саломатлик учун фойдали эмаслигини ёддан чиқармаслик керак.\nБиз ичадиган сув жазирама об-ҳавода чанқоғимизни қондирса, минг дардга даво бўлса, асаб тизимини тинчлантириб, хотиржамлик бағишласа, ундан ташқари cоғлиқ учун фойдали минералларни организмга етказиб берса – қандай яхши. Шундай сув бормикан?\nБундай сув бор! Табиатда мўъжизалар кўп, шулардан бири Ричал-Су шифобахш булоғидир!\nБизга маълумки, Кавказ тоғларидан чиқувчи маъданли булоқлар бутун дунёга машҳур. Лекин Кавказдаги барча сувлар ҳам бир хил хусусиятга эга эмас. Уларнинг жойлашган чуқурлиги, минерал таркибининг ўзига хослиги ва ер қаъридан олиниш услуби бўйича бир-биридан фарқ қилади.\nКавказнинг 286 та машҳур маъданли сувлари орасида Ричал-Су булоғи энг шифобахш сувлар ўнталигига киритилган. Ушбу маъданли сув 1862 йилдан буён Шимолий Кавказ тоғларида, 1120 метр баландликдан олинади. Ричал-Су маъданли шифобахш булоғи XVIII асрдан бошлаб ўзининг фойдали хусусиятлари билан Грузия, Озарбойжон ва Доғистон халқлари орасида жуда машҳур бўлган.\nРичал-Су маъданли шифобахш булоғи Россиядаги маъданли сувлар рўйхатида инсон организми учун энг керакли бўлган микроэлементлар мавжудлиги сабабли биринчи ўринларда туради. Бунинг бир нечта сабаби мавжуд:\nРичал-Су таркибида инсон организми учун энг керакли бўлган нафақат микро, балки макроэлементлар (йод, фтор, калий ва бошқалар) ҳам мавжуд;\nШунингдек, унда бошқа минерал сувларда учрамайдиган мураккаб таркибдаги хлорид-гидрокарбонад-натрий маъданлари бор;\nБулоқ Жанубий Доғистоннинг 500 гектарли қўриқхонасида жойлашган бўлиб, 250 км атрофда бирорта ишлаб чиқариш иншооти йуқ. Бундай экологик тоза шароит булоқ сувининг таркибига зарарли кимёвий моддалар аралашиб қолишидан асраб, унинг табиий мусаффолигини сақлашга ёрдам беради.\nОдатда, маъданли сувлар ер остидан бурғулаш техникаси ёрдамида тортиб олинади, натижада сув таркибига ёд элементлар, қум ва тупроқ жинслари қўшилади ва сув ўзининг табиий хусусиятларини йўқотади. Ричал-Су маъданли шифобахш суви эса табиий равишда қўриқхонанинг қоқ марказидан отилиб чиқади ва ўзининг ноёб табиий хусусиятларини сақлаб қолади.\nПятигорск Давлат илмий изланиш институтининг қарийб ўнлаб йиллардан бери олиб бораётган кузатувларига кўра, Ричал-Су булоғининг минерал таркибида зарарли ўзгариш кузатилмаган.\nКавказ халқлари орасида Ричал-Су булоғи ҳақида қуйидаги таърифлар мавжуд:\n“У заифларга қувват, кучлиларга эса хотиржамлик бағишлайди". Бу ҳақиқатни 1897 йил А.Григорев ва А.Штакманов каби олимлар булоқ сувини чуқур ўрганиб, унинг ўзига хос, бетакрор хусусиятлари илмий томондан тасдиқлаганлар.\nРичал-Су нинг кимёвий таркиби ва инсон организмига фойдаси билан танишамиз:\nОшқозон кислота ажратмасини пасайтиради\nБуйракнинг қон тозалаш функциясини яхшилайди\nҚалқонсимон без функциясини активлаштиради, моддаларнинг организмга сингиши ва тикланишини таъминлайди, тана ва мия қувватини тиклайди, асаб тизимини тинчлантиради, уйкусизликни кетказади\nОшқозоннинг овқат ҳазм қилиш функциясини яхшилайди\nЮрак мушакларининг қисқариш кучини орттиради, иммунитетни оширади, шамоллашни олдини олади, суяк ва тишларни мустаҳкамлайди\nҚондаги холестерин миқдорини туширади, асаб тизимини мустаҳкамлайди, организмидан зарарли радионуклидларинг чиқиб кетишига имкон беради.\nНатрий + Калий:\nТўқималар орасидаги суюқликлар босимини нормаллаштиради, Калий - юрак ва марказий асаб тизимини қувватлантиради, юрак уриш ритмини меъёрга солади, Натрий - организмдаги сув балансини сақлайди\nУмумий минераллашганлик — 4,0—5,0 г/л.\nРичал-Су маъданли шифобахш булоғининг суви қуйидаги касалликларнинг олдини олиш ва даволаш учун қўлланилади:\nПодагра (суяк-бўғинлар кассалиги)\nҚандли диабетнинг енгил кўриниши\nВирусли гепатитнинг асоратларини даволаш\nЙод етишмаслиги билан боғлиқ касалликлар.\nЮрак уруш ритмининг бузилиши\nШунингдек, Ричал-Су маъданли шифобахш суви инсон организмини зарарли моддалардан тозалаш ва ёшартириш хусусиятига эга. Ундан косметологлар юз терисини тозалаш, таранглаштириш ва ёшартиришда, соч ва тирноқларни соғломлаштиришда кенг фойдаланишади.\nУшбу ноёб шифобахш булоқ сувидан ичиб кўрган истеъмолчилар интернет саҳифаларида ўз фикрларини қолдирар эканлар, унинг таъми, шифобахш хусусиятлари, Ҳатто оғир иш кунидан сўнг таранглашган асабларни тинчлантириб, чарчоқни олиб, инсонга хотиржамлик бахш этувчи хусусиятларини ҳам эътироф этишган.\nЎзбек халқи - меҳмондўст халқ, азал-азалдан тўй-ҳашамларни тўкин дастурхонсиз ўтказмайди. Ҳатто энг кичик меҳмондорчилик ҳам 3-4 хил овкатсиз ўтмайди. Нози-неъматларнинг кети узилмайди, аммо... Бундай тўкин дастурхонлар ошқозонимизни қийнаб қўйиши мумкин. Дастурхонингиз кўрки бўлган Ричал-Су айни шундай дамда сизга ёрдам беради. Тўйиб овқатланган меҳмон бир стакан Ричал-Суни ичса, кифоя. У ошқозондаги оғирликни 15 дақиқага қолмай кетказади ва ҳазм бўлиш жараёнини тезлаштиради. Гап, чойхона каби улфатчиликларни бундай сувсиз тасаввур килиш кийин.\nЁзда табиий булоқ суви билан чанқоқ босинг. Турли дори-дармон ўрнига маъданли булоқ сувини ичиб, шифо топинг. Кавказ тоғларининг бетакрор хаётбахш булоғини яқинларингиз билан баҳам кўринг. Минг дардга даво бўлувчи шифобахш булоқ суви энди Ўзбекистонда ҳам мавжуд. Уни шаҳримиз дўконлари ва МАКРО супермаркетлар тармоғидан харид қилишингиз мумкин.\nРичал-Су табиий маъданли булоғининг Ўзбекистондаги расмий дилери: “NUR GAMILON” компанияси. Тел:(+99897) 709 14 44.Реклама ҳуқуқи асосида


Ўзбекистон Президенти Шавкат Мирзиёев: ''Порлоқ келажакни биргаликда барпо этамиз!''\nЎзбекистон Президенти Шавкат Мирзиёев 5-6 декабрь кунлари ҚР Президенти Қасим-Жўмарт Тўқаевнинг таклифига биноан давлат ташрифи билан Қозоғистонга келди. Қуйида Ўзбекистон Президентининг «Егемен Қазақстан» газетаси бошқармаси раиси Дархан Қидиралига берган мусоҳабасини тақдим этамиз.\n– Муҳтарам Шавкат Миромонович, бугун Ўзбекистон барча соҳаларда юксак тараққиёт суръатларини намойиш этмоқда. Беш йил давомида янги сиёсат туфайли Ўзбекистон Марказий Осиёнинг барча давлатлари билан ҳамкорликни мустаҳкамлашга муваффақ бўлди. Улуғлаш маросимидаги нутқингизда ушбу минтақа мамлакатингиз учун устувор аҳамиятга эга эканлигини яна бир бор таъкидладингиз. Янги Ўзбекистоннинг тараққиёт стратегиясида Қозоғистоннинг ўрни қандай?\n– Аввало, Ўзбекистонда амалга оширилаётган ислоҳотлар самарасида жадал ривожланаётганини юксак баҳолаганингиз учун миннатдорчилик билдираман. Президентлик фаолиятимнинг илк кунлариданоқ биз ўз олдимизга мамлакатни ислоҳ қилиш, унинг тараққиёти учун қулай шарт-шароит яратиш вазифасини қўйганмиз. Шу мақсадда 2017-2021 йилларда давлат ва жамият қурилиши тизимини такомиллаштириш, қонун устуворлигини таъминлаш ва суд-ҳуқуқ тизимини янада такомиллаштириш, иқтисодиётни ривожлантириш ва либераллаштириш, ижтимоий соҳа, хавфсизлик, миллатлараро тотувлик ва диний бағрикенглик, шунингдек, ўзаро манфаатли, самарали ва конструктив ташқи сиёсатни амалга ошириш каби бешта устувор йўналиш бўйича ҳаракатлар стратегиясини амалга оширдик.\nБугунги кунда амалга оширилаётган кенг кўламли, изчил ва тизимли демократик ислоҳотлар ўзига хос хусусиятга эга. Бугун биз ушбу йўналишнинг мантиқий давоми сифатида Янги Ўзбекистонни ривожлантириш стратегиясини ишлаб чиқдик. Унинг марказий ўрни – миллати, тили ва динидан қатъи назар, ҳар бир фуқаронинг қонуний манфаатлари ва фаровонлигини таъминлайдиган халқ ва инсонпарвар давлат барпо этиш, эркин фуқаролик жамиятини ривожлантириш, бир сўз билан айтганда, “инсон виждони ва қадр-қиммати устувор” қоидасини ҳаётга татбиқ этишни ўз зиммасига олади. Эндиликда биз ўз фаолиятимизни янги «инсон – жамият – давлат» парадигмаси доирасида ташкил этмоқдамиз. Миллий иқтисодиётнинг ўсиш суръатларини ошириш, хусусий шўъбани рағбатлантириш ва унинг улушини ошириш, шунингдек, бевосита хорижий сармояларни жалб қилиш орқали иқтисодиёт таркибида аҳоли жон бошига ички ялпи маҳсулотнинг барқарор ўсишини таъминлаймиз. Шу билан бирга, «Янги Ўзбекистон – маърифатли жамият» концепцияси мамлакатимизда тинчлик ва хавфсизликни, қонун устуворлигини таъминлаш, адолатли ижтимоий сиёсатни амалга ошириш, шунингдек, ислоҳотларни кучайтириш борасидаги ишларимизнинг бош мезони бўлиб қолади. «Ҳаракатлар стратегияси – Тараққиёт стратегияси» ғоясини амалга ошириш доирасида биз Марказий Осиё минтақасида ўзаро англашув ҳамда эҳтиром, яхши қўшничилик ва стратегик шериклик муҳитини бундан буён ҳам мустаҳкамлаш ниятидамиз. Албатта, энг яқин қўшниларимиз – Марказий Осиё давлатлари билан ҳамкорлик қилмасдан туриб, бу мақсадларга эришиш мумкин эмас. Қозоғистон бу йўналишда жуда муҳим ўрин тутади, жиддий сиёсий, молиявий, иқтисодий, демографик салоҳиятга эга, шунингдек, Марказий Осиё давлатлари ва халқларини бирлаштиришдан манфаатдор. Бу тарихий жараёнларга замонамизнинг буюк давлат ва сиёсат арбоби, Қозоғистоннинг Тўнғич Президенти – Элбоши Нурсултан Назарбаевнинг хизматлари катта эканини алоҳида таъкидламоқчиман. Ҳамкасбим, Қозоғистон Республикаси Президенти Қасим-Жўмарт Кемелули Тўқаев билан суҳбат ва музокараларимизда нафақат халқимиз, балки бутун минтақамиз фаровонлиги йўлида фаол ва амалий ишлаш истагини доимо ҳис қиламан. Қозоғистон биринчи бўлиб Марказий Осиё давлатлари раҳбарларининг Маслаҳат учрашувларини ўтказишни қўллаб-қувватлади, беш томонлама қўшничилик шартномасини имзолаш ташаббуси билан чиқди ва ХХI асрда Марказий Осиёнинг барқарор тараққиёти соҳасида ҳамкорлик тўғрисидаги шартномани имзолади. Албатта, минтақамиз келажаги, минтақавий хавфсизликни чуқурлаштириш истиқболлари, шунингдек, Марказий Осиёнинг ривожланиши, фаровонлиги ва барқарорлиги Ўзбекистон-Қозоғистон муносабатларининг мустаҳкамланишига боғлиқ.\n– Шубҳасиз, минтақавий ҳамкорликнинг стратегик йўналишларини белгилашда бевосита иштирок этаётган мамлакатларимиз раҳбарларининг бу борадаги ўрни жуда муҳим. Ушбу ташрифдан нимани кутмоқдасиз? Режалаштирилган аниқ қарорлар борми?\n– Ўзбекистон ва Қозоғистон нафақат муштарак тарих, маданият ва анъаналарга эга бўлган яхши қўшнилар, балки кўп асрлик дўстлик ришталари, балки жуда яқин, қардош давлатлардир. Халқларимизни ажралмас маънавий ва оилавий ришталар, интилишлар бирлаштириб туради, муштарак ташвиш ва умидлар билан яшайди. Биз тилга олган минтақадаги ўша тарихий ижобий ўзгаришлар Ўзбекистон-Қозоғистон муносабатларида ҳам яққол намоён бўлди. Сўнгги беш йил мобайнида стратегик мулоқотимиз ва муттасил ривожланаётган мамлакатлараро ҳамкорлигимиз минтақадаги аҳил қўшничиликнинг намунасига айланди.\nУнинг самаралари мамлакатларимиз аҳолисининг барча даражаларида, хусусан, савдо ва бизнес, фан ва таълим, маданият ва спорт соҳаларида янада эркин мулоқот қилиш имконияти яратилганида ўз ифодасини топмоқда.\nТошкент ва Нур-Султан ўртасидаги муносабатларни ҳар томонлама мустаҳкамлаш ва чуқурлаштириш борасида олиб бораётган йўналиш фуқароларимизда катта қизиқиш уйғотмоқда. Бу ҳақда менга яқинда ўтган сайловолди ташвиқотида кўплаб ўзбекистонликлар айтиб беришди. Халқ биздан дўстлик ва яхши қўшничилик сиёсатини фаол олиб боришимизни, Қозоғистон ва Марказий Осиёнинг бошқа давлатлари билан ҳар томонлама алоқалар ўрнатишимизни кутмоқда.\nБу менга ва Президент Қасим-Жўмарт Тўқаевга юксак масъулият юклайди. Биз ҳамкорликнинг қандай жиҳатларини, бу икки давлат ва минтақа халқлари манфаатларига мос бўлишлари учун биринчи навбатда қандай режаларни амалга ошириш зарурлигини яхши биламиз ва масаланинг ҳанузгача очилмаган қирраларини доимо ошкора муҳокама қиламиз. Албатта, бу сафар Қозоғистон Президенти билан мен икки томонлама ва минтақавий кун тартибининг кўплаб долзарб масалаларини кўриб чиқишни, Ўзбекистон-Қозоғистон муносабатларини янги ва янада юқори босқичга олиб чиқиш учун амалий қадамлар ташлашни режалаштирганмиз. Ташриф кун тартибидан сиёсий мулоқотни янада чуқурлаштириш, ҳамкорликни кенгайтириш, жумладан, икки мамлакат ҳудудлари ўртасида савдо-иқтисодий, сармоявий ва бошқа соҳаларда қўшма лойиҳаларни амалга ошириш, маданий-гуманитар ва туризм соҳаларида ҳамкорликни фаоллаштириш масалалари ўрин олган. Хусусан, пандемия оқибатларини бартараф этиш масалалари. Икки мамлакат фуқароларининг таълим ва соғликни сақлаш соҳаларидаги ҳамкорлигини ошириш, ўзаро ҳамжиҳатлик учун қулай шарт-шароитлар яратиш чоралари кўрилмоқда. Бундан ташқари, умумий даъват ва таҳдидларга қарши курашда ҳамкорликни мустаҳкамлашга доир муҳим ҳужжатлар қабул қилинади.\n– Бугунги кунда Қозоғистон-Ўзбекистон иқтисодий ҳамкорлиги тараққиётининг юқори жўшқинлиги барча соҳаларда кузатилмоқда. Бундай натижаларга эришиш учун қандай дастаклар ва воситалар ёрдам берди?\n– Сўнгги йилларда мамлакатларимиз ўртасидаги стратегик шериклик муносабатлари юксак амалий мазмун касб этмоқда. Муштарак саъй-ҳаракатлар ёрдамида ишонч ва амалий ҳамкорликнинг янги муҳити шаклланмоқда. Натижада, йиллар давомида йиғилиб қолган муаммоларнинг ечими топилмоқда. Буларнинг барчаси икки томонлама иқтисодий ҳамкорликни сифат жиҳатидан янги босқичга олиб чиқиш, савдо ва сармоя, транспорт-коммуникация, кооперация ва саноат алоқаларини изчил кенгайтириш учун қулай шарт-шароитлар яратмоқда. Чегаравий алоқалар кенгайиб, чуқурлашиб бормоқда, иқтисодий муносабатларни ривожлантиришнинг янги дастаклари шакллантирилмоқда. Шу кунларда Нур-Султан шаҳрида қўшма бизнес-форуми ўтади, унда ўзбек ва қозоқ тадбиркорлари учрашади. Ўзбекистон ва Қозоғистон яқин иқтисодий ҳамкорлар эканини, иқтисодиётларимиз бир-бирини тўлдиришини алоҳида таъкидламоқчиман. Мамлакатларимиз салоҳияти ўзаро маҳсулот етказиб бериш, уларнинг тури ва ҳажмини сезиларли даражада кенгайтириш учун етарли даражада талабга эга. Хусусан, жорий йил бошидан буён товар айирбошлаш ҳажми қарийб 40 фоизга ўсиши ва йил охирига қадар 4 миллиард долларга етиши кутилмоқда – бу савдо алоқаларимиз учун рекорд кўрсаткич. Лекин бу сўнгги марра эмас. Иқтисодиётларимизнинг салоҳияти келажакда 10 миллиардли маррани дадил мақсад қилиб қўйишимизга имкон беради.\nСаноат кооперацияси соҳасидаги лойиҳалар муваффақиятли амалга оширилмоқда. Хусусан, Қўстанайда Қозоғистонда етакчи ўринларга кўтарилган енгил автомобиллар, автобуслар ва қишлоқ хўжалиги техникаларини қўшма ишлаб чиқариш йўлга қўйилган. Туркистон ва Шимкентда замонавий тўқимачилик корхоналари ишга туширилиб, маиший техника воситалари ишлаб чиқарилмоқда. Ва бундай мисоллар жуда кўп.\nБугунги кунда Ўзбекистонда Қозоғистон капитали иштирокида иқтисодиёт ва ижтимоий соҳанинг деярли барча соҳаларини қамраб олган мингдан зиёд корхона фаолият юритмоқда. Қозоғистоннинг “Тенге банки” Ўзбекистонда икки йилдан буён ортиқ фаолият юритиб, мамлакат ҳудудларида ўз филиаллари тармоғини кенгайтирмоқда.\nКимё ва фармацевтика маҳсулотлари ишлаб чиқариш, инфратузилмани такомиллаштириш, қишлоқ хўжалиги кластерини барпо этиш, автомобиль ишлаб чиқаришни маҳаллийлаштириш каби кўплаб истиқболли йирик лойиҳалар ҳаётга татбиқ этилмоқда.\nМамлакатларимизнинг геостратегик ҳолатидан келиб чиққан ҳолда, транспорт-логистика соҳаси ҳамкорликнинг муҳим йўналиши ҳисобланади. Гап Ушқудуқ – Қизилўрда темир йўли қурилиши, шунингдек, Туркистон – Тошкент йўналиши бўйича тезюрар линияни ишга тушириш каби муҳим лойиҳалар ҳақида бормоқда. Кейинги йилларда темир йўл ва автомобиль транспортида юк ташиш ҳажми сезиларли даражада ошди. Эслатиб ўтамиз, ҳаво алоқаси тўлиқ тикланган.\nТовар айирбошлаш ҳажмини ошириш, ҳамкорликнинг янги йўналишларини ривожлантириш Ўзбекистон ва Қозоғистон халқлари манфаатларига хизмат қилиши шубҳасиз.\n– Қозоқлар ва ўзбеклар азалдан дўстлик ва аҳилликда яшаб келган. Бизни умумий тарих, маданият ва дин, ўхшаш анъаналар бирлаштиради. Маданий-гуманитар алмашинув мамлакатларимиз жамоатчилигида доимо улкан қизиқиш уйғотади. Икки халқ ўртасидаги бундай маънавий яқинлашувни қандай изоҳлайсиз?\n– Фикрингизни тўлиқ қўллаб-қувватлайман. Бу ерда азалдан яшаб келаётган халқларимизнинг тарихи бир минг йиллик билан чекланмайди. Бизни доимо дўстлик ва ўзаро қўллов бирлаштириб туради. Муштарак тарих ва тамаддунимиз, тилдошлик, маънавий қадриятларимиз мамлакатларимиз ва халқларимизни янада яқинлаштириш, мустаҳкам тинчлик ва тотувлик, ўзаро ҳурмат-эҳтиром қарор топишида муҳим аҳамият касб этади. Ўзбекларда «Узоқдаги қариндошдан яқиндаги қўшни афзал», қозоқларда «Қариндош яқин эмас, яқин қўшни яқин» деган нақл бор. Шу нуқтаи назардан қараганда, Аллоҳ таоло бизга бебаҳо неъмат – тинч-тотув яшаш, қўшни, яхши дўст, ишончли ҳамкор бўлишни ато этган. Ўзбекистонда биз Қозоғистон билан дўстлик ва қардошлик алоқаларини юксак қадрлаймиз, мулоқот ва икки томонлама ҳамкорликни янада мустаҳкамлашга интиламиз. Мамлакатларимизда катта ўзбек ва қозоқ диаспоралари мавжуд. Бугунги кунда 620 мингдан зиёд этник ўзбек Қозоғистон фуқаролари бўлиб, улар ўз она тилида таълим олиш, миллий анъаналарни асраб-авайлаш имкониятига эга. Ўзбекистондаги этник қозоқлар сони 800 мингдан ошади. 400га яқин умумтаълим мактабларида, Сирдарё, Жиззах, Нукус ва Навоий педагогика институтлари кафедраларида қозоқ тили ўқитилмоқда, Ўзбекистондаги энг қадимий газеталардан бири – «Нурлы жол» рўзномаси нашр қилинмоқда, телевидение ва радио дастурлари мавжуд. Бизнинг фуқароларимиз – қозоқлар республика тараққиётига муносиб ҳисса қўшмоқда. Уларнинг 700 нафарга яқини юксак давлат мукофотлари билан тақдирланганидан фахрланамиз. Улар орасида Ўзбекистон Қаҳрамонлари, сенатор ва депутатлар, вазир ва генераллар, йирик корхоналар раҳбарлари бор. Республика халқ рассоми Ўрол Тансиқбоев асли қозоқ, асли тошкентлик, ҳозир унинг мемориал музей-уйи фаолият юритмоқда, Ўзбекистонда яшаб ижод қилган. Истеъдодли ҳайкалтарош Жўлдасбек Қуттимуратовнинг ижоди ҳам минтақада жуда машҳур. Маданий-гуманитар алоқаларнинг кенгайиши халқларимизнинг қардошлик ришталарини мустаҳкамлашда муҳим омил бўлмоқда. 2018 йил Қозоғистонда Ўзбекистон йили ва 2019 йил Ўзбекистонда Қозоғистон йили бунинг ёрқин мисолидир. Фан, таълим, маданият ва санъат, спорт соҳаларида умумий дастурлар амалга оширилмоқда. Бундан, албатта, улкан мамнуният ҳис қиламиз. Халқ дипломатияси ривожининг ёрқин намунаси сифатида биз бу жараёнда бор куч-ғайратимизни ишга солишимиз керак.\n– Марказий Осиё давлатлари БМТ, МДҲ, ШҲТ, ОҲИЧК, ЕХҲТ каби кўплаб минтақавий ва халқаро ташкилотларда иштирок этади. 2018 йилда сизнинг ташаббусингиз билан Марказий Осиё давлатлари раҳбарларининг Маслаҳат учрашувларининг мутлақо янги дастаги ишга туширилди, биринчи саммит Қозоғистон пойтахтида ўтди. Сизнингча, ушбу платформанинг бошқа шакллардан асосий фарқи нимада ва у қанчалик машҳур?\n– Дарҳақиқат, кейинги йилларда Марказий Осиёда давлатлараро муносабатларни мустаҳкамлаб бораётган саммитларимиз замонавий халқаро муносабатларнинг асосий иштирокчилари бўлган кўплаб мамлакатлар сиёсатчиларида катта қизиқиш уйғотмоқда. Маслаҳатлашув учрашувларининг мақсад ва вазифалари атрофлича муҳокама қилинди. Бу ҳақда менинг ҳамкасбларим, Марказий Осиё давлатлари президентлари кўп бора айтишган. Ташаббус Марказий Осиё давлатлари Ташқи ишлар вазирларининг БМТ Бош Ассамблеясининг 72-сессиясидаги баёноти ва 2019 йил ноябрь ойида Тошкентда ўтган йиғилиш якунида Марказий Осиё давлатлари Маслаҳат кенгаши томонидан имзоланган Қўшма баёнотда ўз аксини топган. Яна бир бор таъкидлаб ўтмоқчиманки, биз янги халқаро ташкилот ёки ўзининг низоми ва миллий олий органи бўлган бирон бир интеграция тузилмасини яратишга интилмаяпмиз.\nУшбу минтақавий музокаралар платформасининг ҳаракати савдо-иқтисодий, гуманитар ва сиёсий соҳалардаги кўп қиррали минтақавий тараққиётнинг асосий масалалари бўйича «соатни белгилаш»га қаратилган. Биз ўзаро манфаатдорлик, эҳтиром ва қўллаб-қувватлашга асосланган муштарак саъй-ҳаракатлар орқали минтақавий муаммоларни самарали ҳал қилишимиз мумкинлигини тушунамиз. Бизнинг асосий мақсадимиз – Марказий Осиёни барқарор, шаффоф ва жадал ривожланаётган минтақа, ишончли ва истиқболли халқаро ҳамкор сифатида шакллантириш. Марказий Осиёда сиёсий мулоқот ва давлатлараро яқинлашувнинг ижобий жараёнлари шаффоф, амалий ва учинчи давлатлар манфаатларига қарши қаратилмаган. Маслаҳат учрашувлари минтақадаги барча давлатлар вакиллари иштирок этадиган муҳим майдондир. Бу учрашувларнинг асосий тамойиллари – келишув ва тенгликдир. Саммитларимиз долзарблиги уларнинг барқарорлиги билан бир қаторда ўзаро ҳамкорлик дастаклари кенгайтирилганидан далолат беради. Шу тариқа Туркманистоннинг Аваза шаҳрида Марказий Осиё давлат раҳбарларининг сўнгги учрашуви доирасида етакчи хотин-қизлар мулоқоти, иқтисодий форум, миллий либослар кўргазмаси, миллий таомлар фестивали, мамлакат санъат усталарининг катта концерти ўтди. Ўзаро ҳамкорликни ривожлантириш учун қўшимча рағбатлантириш, менинг фикримча, Минтақавий парламент форуми, шунингдек, Марказий Осиё ёшлар форуми минтақавий ҳамкорликни янада барқарорлаштиради.\nУмуман олганда, Марказий Осиёдаги яқинлашиш жараёни узоқ кутилган самарали минтақавий ҳамкорлик, ишонч ва ўзаро англашувни тиклаш талабига, шунингдек, долзарб масалаларни зудлик билан ҳал этиш заруриятига тезкор жавобдир. Ушбу ёндашувнинг натижалари пандемия даврида, айниқса, ҳайратланарли эди.\n– Шу муносабат билан Марказий Осиёнинг истиқболига тўхталсангиз.\n– Маслаҳатлашув учрашувлари кун тартибига киритилган масалалар кўлами, ҳамкасбларим – Марказий Осиё давлатлари президентларининг ташаббуслари, шунингдек, мазкур саммитлар доирасида ташкил этилган тадбирлар Марказий Осиёда хавфсизлик ва барқарор тараққиёт ва тинчликни таъминлаш асосий йўналиш эканини кўрсатади. Минтақадаги умумий ўзгаришлар, парчаланишдан бирлашишгача бўлган эволюция ижобий тенденция эканлигига шубҳа йўқ. Бугун баралла айтиш мумкинки, Марказий Осиё давлатлари ўртасидаги муносабатлар сифат жиҳатидан янги босқичга кўтарилиб, очиқ, истиқболли ва барқарордир. Ишончим комилки, минтақадаги барча давлатлар билан ҳамкорликни мустаҳкамлаш умумий вазифаларимизни изчил ҳал этиш орқали давом этади. Такрор айтаман, Марказий Осиёни фаровон ва барқарор минтақага, ишонч ва дўстлик маконига айлантириш – бизнинг асосий вазифамиздир. Минтақавий ҳамкорликни муваффақиятли ривожлантиришнинг жаҳон тажрибаси шуни кўрсатадики, уларнинг замирида нафақат географик яқинлик, тарихий яхлитлик, савдо-иқтисодий, маданий ва тамаддуний алоқалар, балки яқин ҳамкорликнинг ўзаро манфаатдорлиги ортиб бораётган омиллар ҳам мужассам. Бундай концентрация аҳоли турмуш сифатини яхшилашга, дунёнинг бошқа давлатлари билан муносабатлар ва ўзаро алоқаларни яхшилашга ёрдам бериши аниқ.\n– Марказий Осиёдаги жиддий муаммо – Орол денгизи экологик инқирози Қозоғистон ва Ўзбекистонга бевосита таъсир кўрсатмоқда. Унинг оқибатларини камайтириш учун нима қилинмоқда? Мамлакатларимиз ўртасидаги ҳамкорликда экология ва иқлим ўзгариши қандай роль ўйнайди?\n– Марказий Осиёда барқарор тараққиётни таъминлаш ҳақида гап кетганда, албатта, замонамизнинг энг ўткир экологик муаммоларидан бири – Орол фожиасини ҳам эътибордан четда қолдирмаслик керак. Бир пайтлар йирик сув омборининг сув захираларидан исрофгарчилик билан фойдаланиш унинг йўқ бўлиб кетишига олиб келди, минглаб одамларга бахтсизлик ва ҳасрат олиб келди. Вазият мисли кўрилмаган иқлим ўзгариши туфайли янада оғирлашмоқда. Йиллик ўртача ҳарорат кўтарилиб, қурғоқчилик, чанг бўронлари, сув тошқинлари ва селлар тез-тез учраб, музликларнинг эриши кузатилмоқда. Биз Ўзбекистонда экологик муаммоларга алоҳида эътибор қаратамиз. Сўнгги тўрт йил давомида иқлим ўзгаришига мослашиш ва оқибатларини юмшатиш бўйича тизимли чора-тадбирлар амалга оширилди. Хусусан, 2030 йилгача атроф-муҳитни муҳофаза қилиш концепцияси, Ўзбекистоннинг «яшил» иқтисодиётга ўтиш стратегияси, Сув захираларини ривожлантириш концепцияси ва экологик вазиятни яхшилашга қаратилган бошқа муҳим ҳужжатлар қабул қилинди.\nАтроф-муҳитни муҳофаза қилиш соҳасида давлат бошқаруви тизимини такомиллаштириш мақсадида институционал ислоҳотлар амалга оширилди. Мамлакатимизда иқтисодиётнинг энергия самарадорлигини ошириш, углеводородлардан фойдаланишни қисқартириш, қайта тикланадиган энергия манбалари улушини ошириш юзасидан ҳам чора-тадбирлар амалга оширилмоқда. Ўзбекистонда Орол денгизининг қуриши оқибатларини камайтиришга алоҳида эътибор қаратилмоқда. Бугун унинг лалми ерларини кўкаламзорлаштириш доирасида катта дастур амалга оширилмоқда. Бундан ташқари, Қорақалпоғистонни 2020-2023 йилларда ижтимоий-иқтисодий ривожлантиришнинг мажмуавий дастури амалга оширилмоқда. Ўзбекистон ушбу экологик ҳалокат оқибатларини бартараф этишда Марказий Осиё давлатларининг саъй-ҳаракатларини бирлаштириш юзасидан фаол чоралар кўрмоқда. Ўн йиллик танаффусдан сўнг, 2018 йилда Туркманистонда Оролни қутқариш халқаро жамғармасининг йиғилиши ўтди. Сўнг Ўзбекистон ташаббуси билан Оролбўйи минтақаси учун БМТнинг Инсон хавфсизлиги бўйича кўп томонлама “Траст” жамғармаси ташкил этилди. Минтақа давлатлари, жумладан, Қозоғистон кўмагида 2021 йил май ойида БМТ Бош Ассамблеяси Оролбўйи ҳудудини экологик инновациялар ва технологиялар ҳудуди деб эълон қилиш тўғрисидаги махсус резолюцияни қабул қилди. Маслаҳат учрашувлари доирасида бу масалаларнинг барчасига катта эътибор қаратмоқдамиз. Хусусан, сўнгги учрашувимизда Ўзбекистон «Марказий Осиё учун яшил кун тартиби» минтақавий дастурини ишлаб чиқиш ташаббуси билан чиқди, бу эса минтақа мамлакатларига иқлим ўзгаришига мослашишга ёрдам беради. Қардош Қозоғистон ҳам Орол денгизининг қолган қисмини тиклашда фаол иштирок этиб, сув захираларидан оқилона ва самарали фойдаланиш, атроф-муҳитни муҳофаза қилишга қаратилган муҳим ва ўз вақтида амалга оширилаётган ташаббусларни юзага чиқармоқда. Ишончим комилки, Ўзбекистон ва Қозоғистоннинг келгусида хамкорликдаги саъй-ҳаракатлари минтақадаги кўплаб долзарб масалаларни ҳал этишга ижобий таъсир кўрсатади. Фақат биргаликда барча қийинчиликларни енгиб, фарзандларимизга порлоқ келажакни тақдим эта оламиз.\n– Ўзбекистон 2019 йилда Қозоғистоннинг Тўнғич Президенти – Элбоши Нурсултан Назарбаев ташаббуси билан ташкил этилган Туркий тилли давлатлар ҳамкорлик кенгашига аъзо бўлди. Истанбулдаги сўнгги саммитда у Туркий давлатлар ташкилотига айланди. Ушбу тузилманинг имкониятларини қандай баҳолайсиз? Сизнингча, бу ташкилот туркий дунё мамлакатлари ўртасидаги ҳамкорликни ривожлантиришда қандай амалий аҳамият касб этиши мумкин?\n– Туркий давлатлар ташкилотини биз ҳали фойдаланилмаган ва бирлаштирувчи салоҳиятга эга минтақавий ҳамкорликнинг самарали дастаги сифатида кўрамиз. Ташкилотнинг аҳамияти ҳақида гапирганда, аввало, муҳтарам оқсоқолимиз Нурсултан Назарбаевнинг туркий оламни бирлаштириш ғоясини концептуал ишлаб чиқиш ва амалга оширишдаги, шунингдек, ҳамкорликни институционаллаштиришдаги улкан, асосий аҳамиятини алоҳида таъкидламоқчиман. Бу тузилма туркий давлатларнинг тил ва дин муштараклиги, тарихий-маданий алоқаларига асосланибгина қолмай, энг муҳими, уларнинг мулоқот ва ҳамкорликни, биринчи навбатда, иқтисодиёт ва барқарор ривожланиш соҳаларида чуқурлаштиришдан манфаатдорлиги, замонавий муаммоларга биргаликда жавоб беришидир. Шу боис Ўзбекистон Туркий кенгашга тўлақонли аъзо сифатида қўшилди ва 12 ноябрь куни Истанбулда ўтган саккизинчи саммитда унинг Туркий давлатлар ташкилотига айланишини қўллаб-қувватлади. Бугунги кунда ташкилот олдида қатор муҳим вазифалар турибди. Бизнингча, бу, биринчи навбатда, иштирокчи давлатлар ўртасидаги савдо-иқтисодий алоқаларни янада ривожлантириш ва мустаҳкамлашдир. Шу муносабат билан биз ўзаро товар айирбошлаш ҳажмини ошириш юзасидан таклифлар ишлаб чиқиш учун туркий давлатлар ўртасида савдо ҳамкорлиги илмий-тадқиқот марказини ташкил этиш таклифини илгари сурдик. Иштирокчи давлатларнинг транспорт соҳасида ўзаро ҳамкорлик дастурининг қабул қилиниши ташкилотнинг интеграция салоҳиятини рўёбга чиқаришда ҳал қилувчи аҳамиятга эга бўлади. Биз инновацион ва технологик ривожланишнинг янги моделига ўтишда, жумладан, яшил, экологик тоза, энергия тежовчи ва хавфсиз технологияларни жорий этиш, экологик инқирозлар оқибатларини юмшатиш ва атроф-муҳитни муҳофаза қилиш юзасидан ташаббусларни амалга оширишда, туризмдан барқарор ривожланиш омили сифатида фойдаланишда кучларни бирлаштиришимиз керак. Экологик офатлардан энг кўп жабр кўрган минтақа – Орол денгизи бўйидаги туркий давлатларнинг экологик тузилмасини шакллантириш борасида барқарор экспертлар ва IТ-мутахассислар платформаси, штаб-квартирасини яратиш ташаббуси ҳам шунга қаратилган. Мамлакатларимиз тараққиётида ёшларнинг ўрни ортиб бораётганини ҳисобга олиб, уларнинг салоҳиятини тўлиқ рўёбга чиқариш мақсадида 2022 йилни Туркий оламда «Ёшлар ташаббусларини қўллаб-қувватлаш йили» деб эълон қилишни таклиф қилдик.\nИшончим комилки, туркий давлатлар улкан захиралар – тарихий, маданий ва маънавий меросга энг бой, улкан заковат ва иқтисодий салоҳият, бағрикенглик ва маърифат анъаналарига эга – инсоният олдида турган дунёвий муаммоларни ҳал этишда тобора муҳим роль ўйнайди.\n– Афғонистондаги ҳозирги вазият барча Марказий Осиё давлатларини хавотирга солмоқда. Қозоғистон ва Ўзбекистон Афғонистон бўйича ягона нуқтаи назарга эга. Сизнингча, бу инқироздан чиқиш учун асосий қадамлар қандай бўлиши керак?\n– Мувофиқлаштирилган ва самарали чора-тадбирлар кўрилмаса, Афғонистон узоқ вақт давомида минтақа хавфсизлигига янги хавф ва таҳдидлар манбаи бўлиб қолади. Бу мамлакатда тинчлик ва барқарорликка жадал эришиш унинг ривожланишига кенг йўл очади, минтақавий ва халқаро аҳамиятга молик йирик иқтисодий ва энергетика лойиҳаларини амалга ошириш учун янги стратегик имкониятлар яратади.\nАфғонистоннинг Евроосиё ва Жанубий Осиё, Шарқий ва Ғарбий Осиё ўртасидаги табиий континентал кўприк сифатидаги қулай географик жойлашуви унинг трансминтақавий алоқаларни ривожлантиришдаги аҳамиятини таъкидлайди. Афғонистон иқтисодиётини тиклаш барқарор ва мустаҳкам тинчликнинг асосий шарти бўлади. Шу нуқтаи назардан, вазиятнинг кескинлашувига йўл қўймаслик учун янги ҳокимият билан мулоқотни ривожлантириш, афғон халқига ижтимоий-иқтисодий ва гуманитар ёрдам кўрсатишни давом эттириш зарур, деб ҳисоблайман. Бу дунёвий гуманитар инқироз ва унинг халқаро яккаланиб қолишининг олдини олишда жуда муҳим.\n– Муҳтарам Шавкат Миромон ўғли, мамлакатимиз Мустақиллигининг 30 йиллиги арафасида Қозоғистон халқига тилакларингиз?\n– Давлат мустақиллигига эришиш ҳар бир халқ тарихидаги ўта муҳим ва ҳал қилувчи воқеадир. Мамлакатларимиз бундан 30 йил муқаддам оғир вазиятда ўз суверенитетига эришган эди. Ўтган йиллар давомида биз барча синовлардан муносиб ўтиб, янги ҳаёт, янги жамият қуриш йўлида салмоқли натижаларга эришдик. Бугун буни бутун дунё тан олади. Биз қардош Қозоғистоннинг ўтган ўттиз йилликда эришган улкан ютуқларидан, унинг замонавий жадал тараққиётидан чин дилдан хурсандмиз. Меҳнат ва истеъдод, халқнинг мақсадли ва ҳамжиҳатлиги, Қозоғистон раҳбариятининг оқилона ва узоқни кўзлаган сиёсати туфайли мамлакат барча соҳаларда улкан муваффақиятларга эришди. «Қозоғистон – 2050» стратегияси, «100 аниқ қадам», «Нурли йўл» мажбурий индустриявий-инновациявий тараққиёт дастури каби йирик лойиҳаларнинг самарали амалга оширилиши Қозоғистонга халқаро миқёсда рақобатбардош иқтисодиёт яратиш имконини берди. Замонавий Қозоғистон давлат ва жамият қурилишида эришилган ҳайратланарли ютуқлар, турмуш даражаси ва сифати муттасил ошиб бораётганини дунёга намойиш этмоқда. Яна бир бор таъкидламоқчиманки, ўзбек ва қозоқ халқлари ҳамиша бир-бирини қўллаб-қувватлаб, қийинчиликларни биргаликда енгиб келган ва бугун биз ёруғ келажакни биргаликда барпо этяпмиз. Улуғ шоир ва мутафаккирлар Алишер Навоий, Абай Қунанбайули халқларимиз дўстлигини асраш ва мустаҳкамлашни энг катта бойлик сифатида кўрсатиб берганлар. Бугун биз қардош мамлакатлармиз ва халқлармиз, фарзандларимиз ва набираларимизнинг тинчлиги ва фаровонлиги йўлида куч-ғайратимизни аямаймиз. Қозоғистон Республикаси халқини ажойиб байрам – Мустақилликнинг 30 йиллиги билан чин қалбимдан табриклаб, барча қозоғистонликларга янги ютуқлар, фаровонлик ва муваффақиятлар тилайман.\nДархан ҚИДИРАЛИ, “Егемен Қазақстан” газетаси, 2021-12-07, 03:44 108


Рамазон ойи муборак бўлсин! — Исломобод\nСиз шуердасиз Бош саҳифа → Рамазон ойи муборак бўлсин!\nislomobod Май 15, 2018 0 Изоҳ\nБизга Рамазон ойини савоб ва ажрларга лиммо-лим қилиб берган Аллохга хамдлар, барча хулқларнинг чиройлиси мужассам бўлган пайғамбаримизга соловат ва салом бўлсин. Ва у кишининг оилаларига, асхобларига ва уларга шоду-хуррамлик кунигача яхшилик билан эргашган зотларга хам саломлар бўлсин.\nОламлар роббиси ва халқига меҳрибон Аллоҳ таъолонинг марҳамати билан барча мўъмин-мусулмонлар қатори биз ҳам орзиқиб кутаётган Рамазон ойи кириб келди. Яхши кўрган нарсасини топиб олган болани хурсандчилигини бир кўз олдимизга келтирайлик. Хурсандчиликдан кўз ёшларини артишлиги-ю, иккинчибор ундан ажралиб қолмаслик учун маҳкам қучоқлаб олиши кишини қалбига меҳр-муҳаббат донини сочгандай туюлади. Қандай ҳам сурурбаҳш дамлар. Рамазон ҳам мўъминнинг йил давомида орзиқиб кутган, уни келишини интиқ билан соғинган, топганида эса хурсандчилигидан кўз ёшларини дув-дув тўкадиган, нақадар лаззатли, ширин дамлар. Ҳа… буни қанчалик таърифламайлик, тиллар унинг таърифида чарчайди. Дарҳақиқат, мўъминларнинг муаллими, дунё ва охиратда уларнинг саодатгўйи, суюкли пайғамбаримиз Муҳаммад саллоллоҳу алайҳи васалламдан Абу Ҳурайра (розияллоҳу анҳу) ривоят қилади: «Расулуллоҳ (саллаллоҳу алайҳи ва саллам): «Рўзадор икки бор хурсанд бўлади: биринчиси – оғиз очганида (ифтор қилганида) ва иккинчиси – рўза тутиб Аллоҳга ёруғ юз билан йўлиққанида», деганлар». Ҳақиқатда худди шундай, оғиз очганида рўзадор ўзини шундай енгил ҳис қиладики, хурсандчиликдан гўё ўзини еттинчи осмонда тургандек билади. Аллоҳга ёруғ юз билан йўлиққанида у учун ваъда қилинган, фақат Аллоҳнинг ўзи биладиган мукофотга етиш умидида раҳмат ва мағфират денгизига шўнғийди, таърифлаб бўлмайдиган даражада роҳат топади.\nАзиз биродарим, биз Рамазон ойини кандай ўтказамиз? Бу шундай улуғ ойки, унда жаннат эшиклари очилади, жаҳанам эшиклари қулфланади, шайтонлар кишанланади ва мана шу қутлуғ ойда Аллох таоло солиҳ бандаларини дўзаҳдан озод этади. Хўш… яна нимани Яратган зотдан сурашимиз мумкин?…\nТавба — бу туғри йўлнинг боши ва охиридир. У шундай маёқки, Аллох сари йўл тутувчилар ўзларини барча сафар ва ҳижратларида уни махкам тутадилар. Йулни нақадар эгри, паст-баланд бўлишига қарамай, қўлларини куйдирса ҳам ташлаб юбормайдилар. Тавба – кўпчилик ўйлаганидек фақат гуноҳкорлар ва адашганлар тутадиган йўл эмас. Балки бу йўл — тавба қилувчиларнинг саййиди ва обидларнинг имоми бўлган зот- Расулуллох саллолоҳу алайҳи васалламнинг йўлидир. Аллоҳ таоло истиғфорни, тавбани гуноҳларнинг заҳрини кесувчи малҳам қилди. Истиғфорнинг маъноси Аллоҳ таолодан мағфират сўраш. Гуноҳлар тавба ҳамда истиғфор билан авф бўлади. Шу боис қачон бир катта ёки кичик гуноҳ содир бўлганда, тезлик билан тавба ва истиғфор билан уни кетказиш лозим.\nАллох субҳанаҳу ва таоло гуноҳларни кечирувчи бўлган зотдир, кундузи қилинган гуноҳларни кечириш учун тунда, тунда қилинган гуноҳларни кечириш учун кундузи бутун борлиққа қараб, -“ Мендан сўрайдиган борми сўраган нарсасини бераман, гуноҳига тавба қиладиган борми гуноҳини кечираман” — деб туради. У зот Тавба килувчиларнинг тавбасини, осий-гуноҳкорларнинг надоматини эшитиб шод бўлади.\nКелинг, салафи солиҳларимизнинг Аллох таолонинг ибодатида кўрсатган гўзал ахлоқларини,тиришқоқликларини ўрганайлик. Шоядки, уларнинг ҳаётларига назар солиб, у зотлардан ибодатларда мустаҳкам бўлиш ва олийҳимматлик каби сифатлардан ўзимиз учун бироз мерос олайлик:\n1.Пайғамбаримиз саллоллоху алайҳи ва саллам намозларида узоқ турганлари сабабли оёқлари шишиб кетарди. Бунчалик уринишни «Ахир шукр қилувчи бандалардан бўлмайинми?» дея изоҳлардилар. (Муттафақун алайҳи)\nАбу Бакр розияллоҳу анҳу ҳусусан намоз ва Қуръон тиловатида жуда кўп йиғлар эдилар.\nУмар розияллоҳу анҳунинг ёноқларида кўп кўз ёш тўкишнинг аломати бўлган қора чизиқлар бор эди.\nУсмон розияллоху анҳу Қуръони каримни бир ракъатда ўқиб тугатган вақтлари ҳам бўлган.\nАли розияллоҳу анҳу меҳробда намоз ўқир эканлар, соқоллари кўз ёшидан ҳўл бўлиб кетарди ва «Эй мени чалғитган ва ғурур-ҳаддан ошишга чақирган дунё, сен уч талоқсан, сенга қайтиш йўқдир!» дер эдилар.\nДунёдаги ҳар-бир тожиру-савдогар мўмай даромад қилиш учун савдо мавсумини кутиб яшайди. Биз ҳам Аллох ва бандаси ўртасидаги, аламли азобдан бизларни қутқарадиган савдонинг мавсумида турибмиз.\nАбу Ҳурайрадан (розияллоҳу анҳу) ривоят қилинади. Расулуллоҳ саллоллоҳу алайҳи ва саллам бундай деганлар: «Рўза (дўзах ўтидан асровчи) қалқондир. Рўза тутган киши ёмон сўзларни сўзламасин, қўполлик қилмасин. Агар бирор киши уни уришса ёки ҳақорат қилса, икки марта «мен рўзадорман», десин. Аллоҳга қасамки, рўзадор оғзининг ҳиди Аллоҳ наздида мушк-анбар ҳидидан ҳам хушбўйроқдир. Чунки Аллоҳ таоло: «Рўзадор Менинг учун емайди, ичмайди ва шаҳватини тарк қилади. Рўза холис Менга ибодатдир, унга Ўзим ҳисобсиз савоб бераман. Ваҳоланки, ҳар бир яхшиликка ўн баробар яхшилик бордир».\nУшбу мавсумда “савоб” деб номланадиган даромадимизни кўпайтириб олайлик, зеро, вақтимиз жуда оз, фурсат ғанимат. Қайси бир киши Рамазон ойига гувоҳ булса-ю, гунохлардан тозаланиб, ўзини жаннатийлар қаторига қўшиб олмаса хор булишини Расулуллоҳ соллоллоҳу алайҳи васаллам айтиб ўтганлар. Илоҳо, Парвардигор, гуноҳларимиздан тозаланиб жаннатийлар қаторида бўлишни насиб қилгин. Омин.\nОила –муқаддас қўрғон


hidoyat.uz – “Мовароуннаҳр” нашриётининг сайти - Янги топилган манба\nЯнги топилган манба\nМилодий XIV–XV асрларга келиб Ўрта Осиёда нақшбандия тариқати кенг ёйилди. Бу йўналиш намояндаларининг ҳаёти, қилган ишлари ҳақида ёзилган бир қанча асарлар бизгача етиб келган. Шундай қўлёзмалардан бири хоразмлик Аҳмаджон Раҳматуллоҳ ўғлида сақланади. Бу қўлёзма кутубхоналар рўйхатида йўқ, шу боис у ҳозир ягона нусхадир. Аллоҳёр Худойберди ўғли – Маҳзун қаламига мансуб ушбу асар “Риёз аз-зокирин” (“Зикр қилувчилар боғи”) деб номланади. Аллоҳёрнинг отаси Худойберди машҳур Муҳаммад Шариф (Нўғой) эшондан таълим олган. Маҳзун 1260 ҳижрий (милодий 1844) йили туғилган. Бухоро мадрасасида ўқиган, шу билан бирга ҳунармандлик – деворларга нақш ўйиш билан ҳам шуғулланган. Кейинчалик қорақалпоқларнинг хитой қавмига қозилик қилган.\nМуаллиф ушбу асарида асосан тўртта манба» – жумладан, «Тазкират ал-авлиё», «Нафаҳот ал-унс», «Масмуъат», «Рашаҳот айн ал-ҳаят» каби асарлардан фойдаланган, халқ орасидаги турли ривоятларга, ўзига замондош олимлар суҳбатига, ўзи гувоҳи бўлган воқеаларга таянган.\nМуаллиф ушбу асарида нафақат тариқат аҳли ҳақида, балки тарихий воқеалар, элатлар, уларнинг урф-одатлари тўғрисида ҳам сўз юритади. Масалан, Қўнғиротдаги Фенахон қўзғолони, руслар босқини, Хива хонлари ҳақида, шунингдек, баъзи қавмларнинг келиб чиқиш тарихи тўғрисида қимматли маълумотлар беради.\n320 бетдан иборат қўлёзма рус қоғозига настаълиқ хатида қора сиёҳ билан ёзилган. Тўлиқ ёзиб битирилмаган. Муаллиф китобини 1310–1313 ҳижрий (милодий 1892–1895) йиллар ёзганини таъкидлайди.\nХуллас, бу асар Оролбўйи халқлари тарихига доир қимматли маълумотлар берувчи манбадир.\n1283 марта ўқилган.


Вилоятда 1 июл ҳолатига 94 нафар 100 ёшга тўладиган фуқароларнинг пенсиясига энг кам иш ҳақининг 100 фоизи миқдорида қўшимча маблағ қўшилади. Эслатиб ўтамиз, май ойидан бошланган бундай амалиёт шахс 100 ёшга тўлган ойдан бошлаб ҳар ойда қўлланилади.\nСамарқанд вилоятида биринчи тагликлар (памперс) ишлаб чиқарувчи корхона рўйхатга олинди. Юридик манзили Ургут тумани Қоратепа кўчасида бўлган корхона туркиялик инвестор ҳамкорлигида қўшма корхона шаклида ташкил этилди. Устав жамғармаси 200 минг доллар бўлган янги ишлаб чиқариш субъектида 30 та иш ўрни яратилиши кўзда тутилган.\nКаттақўрғон тумани “Таварон” маҳалласининг замонавий кўринишдаги янги биноси қуриб битказилди. Мустақиллик байрами арафасида тўлиқ фойдаланишга топширилиши мўлжалланаётган “Мўминхўжа” маҳалласида эса бир йўла турли хизмат кўрсатиш шохобчалари ҳам барпо этилади.\nОмухта ем, шрот ва шелуха сотишга ихтисослашган бирлашмаси томонидан жорий йилнинг олти ойи давомида 10 миллиард сўмликдан зиёдроқ қийматдаги салкам 21 минг тонна омухта ем, шрот ва шелуха етказиб берилган. Мазкур озуқанинг асосий қисми (10197 тонна) шрот.\nСамарқанд туманидаги “Ситора” оромгоҳида “Миллий тикланиш” демократик партияси ва “Камолот” ёшлар ижтимоий ҳаракати туман кенгашлари томонидан «Қувноқ стартлар, арқон тортиш, тўпни туширма каби спорт ўйинлари, расмлар танлови ва шеърхонлик тадбирлари ташкил қилинди.\nРеспублика “Жамият” газетаси таҳририяти вилоят “Нуроний” жамғармаси ҳамда “Маҳалла” хайрия жамоат фонди билан ҳамкорликда вилоятимиздаги 85 нафар кексаларни 2015 йилнинг кейинги даври учун бепул обуна қилиб берадиган бўлди.\nСамарқанд шаҳар 2-сон ихтисослашган болалар ва ўсмирлар олимпия захиралари спорт мактаби ўқувчиси Умид Пардаев пневматик милтиқдан ўқ отиш бўйича Фарғонада бўлиб ўтган Ўзбекистон кубоги мусобақасида биринчи ўринни эгаллади.\nСамарқанд шаҳрида спортнинг автомодель ва кемамодель турлари бўйича ўтказилган Ўзбекистон биринчилиги мусобақаларида умумжамоа ҳисобида автомодель турида Самарқанд вилояти ёшлари биринчи, Наманган ва Фарғона вилояти вакиллари иккинчи ва учинчи ўринларни банд этди.\nСпортнинг кемамодель тури бўйича Тошкент вилояти ихтирочи ёшлари биринчи, фарғоналиклар иккинчи ва самарқандлик спортчилар учинчи ўринни эгаллади.\nЁқубжон Марқаев тайёрлади\nОхирги ўзгариш: 19/07/2015 16:58. Кўрилганлиги: 1467\nМатериал манзили: https://samarkand.uz/press/news/samarqand-kecha-bugun-ertaga-2015-07-19


“Дориларни ўзларимиз сотиб оляпмиз ва бизга овқат берилмаяпти” – коронавирусга чалинган жиззахлик фуқаро (ВИДЕО)\nЖиззах вилояти фуқароси коронавирусга чалинганларни даволашга ихтисослашган шифохонадан видеомурожаат йўллади. Видео телеграм каналларда тарқалди.\nВидеода ўзини Қобил Абдусатторов деб таништирган эркак соғлиқни сақлаш вазирлиги тизимидаги муаммолар ҳақида гапирган. Эркакнинг айтишича, у даволанаётган шифохонада беморларга дорилар берилмаяпти ва овқат билан боғлиқ муаммолар бор.\nФуқаро овқат ҳаммага ҳам етмаётганини айтди. Дориларни эса беморларнинг ўзлари дорихонадан сотиб олаётгани айтилмоқда. Бундан ташқари, Абдусатторов палатадаги бўш жойга ҳам эътибор қаратди. Эркак бўш жойлар бўлишига қарамай, шифохона янги беморларни қабул қилмаётганини айтди.\n“Мен ҳеч кимдан қўрқмайман. Соғлиқни сақлаш вазири шахсан менга бу бўйича ҳисобот берсин. Бизга ҳар бир беморга 32 млн сарфланяпти дейиляпти. Лекин амалда танаввул қилишга ҳам ҳеч нарсамиз йўқ. Пуллар қаерга кетаяпти? Мен халқ номидан бу ҳақида билгим келаяпти”, – дейди эркак видеода.\nх 3 октябр 2020 15:10\nким булсанг хам сс вазирлигига тишинг утмайди фойдаси йук.\nпризидентимиз уз вактида ссв тубдан узгартириш керак деб иш бошлаган эди карантин халакит берди карантинда артислик килиб карсак чалиб хаммани алдади энди пневмониядан улди деб бутун дунёни алдаяпти улар оллохдан куркмайди\nКимсан 30 сентябр 2020 17:02\nХамма жойда эмас.Шодмонов жавоб беролмайди.берса хам юз минг бахонани айтибташлайди.тиббиётда коррупция авж олиб кеиган\nНосиржон 30 сентябр 2020 16:40\n. Халк куриб билиб турибди нима булайотганини. Инсофни узларинга берсин. Касални яширсанг истимаси ошкор килади деганларидек охири бахайр булсинда .\nMaftuna 30 сентябр 2020 15:19\nDabdala !!!Tizim izdan chiqgan!!!\nDabdalaku!!!!!Tizim o'z izini yo'qotib ,Halokat sari ketayapdiku!!!!\nБас Э 30 сентябр 2020 11:18\nҚани ўша Шодмонов ва бошқа амалдорлар, катта-катта трибуналардан туриб оғзини катта очадиганлар? Мана оддий халқ намоёндаси сенларга савол бераяпти. Бер жавобингни. Агар бетинг қолган бўлса. Ор-номусинг қолган бўлса.\nНозима 30 сентябр 2020 10:34\nСогликни Саклаш Вазири булардан хабардор булсада умуман чора курмиди чунки узлари хам угриларга хамтовокдир бечора Халк кандай олсин дориларни камбаллар улиб кетовради бу аник.\nМУХТОРЖОН 30 сентябр 2020 10:24\nСирожиддин 30 сентябр 2020 10:20\nБу хакикат охири тешиб чиксин халкни бундай ахмок килганинг учун\nИммунитет 30 сентябр 2020 08:56\nЖиззахлик эмас бу!!!!\nO`ZBEK 30 сентябр 2020 08:55\nБитта Жиззахда эмас СУрхандарё вилояти туманларида хам дорилар етишмаяпти хатто хамширалар хам етишмай келмокда.\nradik 30 сентябр 2020 05:58\nХакикаттан хам вазирлик коронаверусга чалинган хар бир беморга давлат томонидан канча харажат килинаябди матбуотда элон килиши керак.\nАбдулло 29 сентябр 2020 23:17\nХудодан курк ифлослар давлатни еб тугатдинглар оллох жазойингни берсин халк хакини еганларни\nЎзбекистон янгиликлари » Жамият » “Дориларни ўзларимиз сотиб оляпмиз ва бизга овқат берилмаяпти” – коронавирусга чалинган жиззахлик фуқаро (ВИДЕО)


(Ma’rifat 2014.3.12. №97 (8746)\nБугун футболга қизиқмайдиган одамни топиш мушкул бўлса керак. Чунки футбол бошқа спорт турларидан қизиқарли ва томошабоплиги билан ажралиб туради. Эътиборлиси шундаки, имконияти чекланганига қарамай, футболни ҳаётининг мазмунига айлантирган юртдошларимиз ҳам кўплаб топилади.\nБир куни ўғлим билан метрополитен вагонига чиққандим, иккита бола дарров ўрнидан туриб, менга жой берди. Уларнинг имо-ишоралар орқали сўзлашидан билдимки, иккиси ҳам кар.\n– Сиз футболчи Аҳмедовмисиз? – деб сўради улардан бири.\n– Қайси Аҳмедовни айтаяпсиз? – дедим.\nЎша бола мени Ўзбекистон карлар миллий терма жамоаси аъзоси Ҳаким Аҳмедовга ўхшатганини айтди. Улар янглишганини билгач, кулиб «Мен бошқасиман», дедим.\nМоҳир футболчи, мустаҳкам иродали инсон сифатида ном қозонган Ҳакимни яхши биламан ва уни айрим ўртоқларим менга ўхшатишидан қувонаман ҳам. У бугун юртимиздаги барча кар ва соқов болаларнинг «юлдуз спортчи»сига айланган. Кўплаб имконияти чекланган ҳаваскор ёшлар унга тақлид қилади, катта ёшдагилар эса ҳурматини жойига қўяди. Ҳаким узоқ йиллардан бери карлар терма жамоасининг етакчи аъзосигина эмас, балки сардори сифатида ҳам сермаҳсул ўйин кўрсатиб келмоқда.\nЎқувчилик пайтларим футболсевар дўстларим билан ҳафтасига 3 марта машғулотларга қатнардим. Ўшанда Ҳаким билан танишганман. У 101-карлар махсус мактаб-интернатида ўқирди. Майдонда ҳам, кўчада ҳам фаоллиги ва камтарлиги билан бошқалардан ажралиб турарди. Ўзининг айтишича, 5 ёшидан футболга қизиққан. Бунга Мурод акаси сабабчи бўлган экан. Уларнинг уйлари карлар маданият саройига яқин бўлгани учун акаси билан бирга тез-тез футбол ўйнаб турарди. Буни қарангки, фалакнинг гардиши билан айни дамда акаси карлар миллий терма жамоасига бош мураббий этиб тайинланган.\nАка-ука Аҳмедовларнинг Ўзбекистон карлар футболини дунёга танитишда ўрни катта. Жумладан, 2000 йили Тайванда ўтган Осиё чемпионатида Ўзбекистон карлар жамоаси фахрли 3-ўринни қўлга киритди. Ўшанда гуруҳда непалликлар дарвозасига жавобсиз 28та гол киритилган бўлса, 12тасини айнан Ҳаким урган. Турнир якунигача эса рақиблар дарвозасини жами 18 маротаба ишғол этиб, «Энг яхши тўпурар»га айланганди. Бундан ташқари, 2001 йили шу жамоа Рим шаҳри(Италия)да бўлиб ўтган Жаҳон карлар сурдлимпияси йўлланмасини ҳам қўлга киритди. Италияда улар дунёнинг кучли 16 терма жамоаси орасида 9-ўринни банд этганди.\n2011 йили Кореянинг Чангвон шаҳрида кечган Осиё чемпионатида юртдошларимиз Эрон, Япония, Жанубий Корея ва Таиланддан кейин 5-ўринни эгаллаб, 2012 йили Туркияда ўтказиладиган карлар ўртасидаги мундиалга йўлланма олди. Туркиянинг Анқара шаҳрида ўтган жаҳон чемпионатида ҳам муносиб иштирок этишди.\nЯқинда Ҳаким билан учрашиб, болалик хотираларимиз билан ўртоқлашиш, вақти бўлса, бироз футбол ўйнаш истагида Ўзбекистон карлар маданият саройига бордим. У майдонда бор эътиборини ёш шогирдларининг машғулотларига қаратган экан.\n– Сўнгги пайтларда карлар маданият саройида бошқа спорт турларига қараганда футболга қизиқиш юқори, – деди у вазиятни тушунтираркан. – Ёш футболчилар узоқ вилоятларда яшасалар ҳам, пойтахтга келиб, акамдан футбол сирларини ўрганишади. Ватанимиз довруғини янада дунёга таратиши учун терма жамоани кучайтириш, навқирон авлод вакилларини жалб этган ҳолда таркибни ёшартириш жуда муҳим. Шу боис акамнинг ёнига кириб, қўлимдан келганича ёрдам бераяпман.\nҲа, Ҳаким ҳам худди акаси сингари футболимизнинг нафақат бугуни, балки эртаси – порлоқ келажаги учун қайғурмоқда. Бу каби руҳи тетик, қалби қайноқ, ҳаётсевар спортчи-мураббийлардан кўплаб эзгу ишларни кутиб қоламиз.\n← КОХЛЕАР ИМПЛАНТАЦИЯСИ эшитиш қобилияти тикланишига ёрдам беради(ми?)\nХалқаро грант соҳиби →


Юрий Сёмин бугун Максим Шацкихнинг кечинмаларини бошидан ўтказди\n2009 йили «Динамо Киев» бош мураббийи бўлган Юрий Сёмин ҳужумчи Максим Шацкихни хайрлашув ўйинида майдонга туширмади. «Шахтёр»га қарши сўнгги тур ўйини аҳамиятсиз эди. «Динамо» чемпионликни муддатидан олдин қўлга киритганди.\nМаксим 10 йил шу жамоада ўйнаб, энг яхши тўпурарлардан бири бўлди. Аммо у сўнгги ўйинини захира ўриндиғида ўтказди.\n«Бир неча йиллар давомида шу клуб шарафини ҳимоя қилган ва озми-кўпми унинг ютуқларига ҳисса қўшган футболчи трибунада эмас, балки яшил майдонда мухлислар билан хайрлашса – бу тўғри ва чиройли бўлар эди.\nБу мен учун тушунарсиз ягона воқеа бўлди. Қайсидир маънода алам қилади. Балки атиги 2-3 дақиқа имкон берилганида, мухлислар билан майдонда хайрлашиб, уларга футболкамни совға қилиб, чиройли тарзда кетган бўлармидим... Бу воқеа мен учун тушунарсиз жумбоқ бўлиб қолди», - деди Максим бу ҳақда.\nМакс - ҳақиқий эркак. «Бу воқеа туфайли, ҳеч қачон Юрий Павловичга нисбатан кек сақламаганман. Кейинчалик у билан кўп кўришганмиз, ҳатто бирга овқатланганмиз», деган ўзаро суҳбатимизда.\nАммо кўзларида армонни барибир ҳис қилиб турдим.\nЮрий Сёмин «Локомотив»да умумий ҳисобда 19 йил ишлади, 12та совринни қўлга киритди. 3 марта чемпион бўлди, хусусан ўтган йили ҳам. Бу йил эса клуб иккинчи ўринда бораётганди. Бугун «Локо» уни истеъфога чиқариб юборди. Хунук тарзда.\nМенимча у бугун 2009 йилдаги Максимнинг ҳиссиётларини бошидан ўтказгани аниқ.


Бош саҳифа - BBC News O'zbek_香港韵达\nТошкентда коронавирусни юқтириш яна кўпайган\n2020 йил 15 мартида Ўзбекистонда Covid-19 вирусига чалинишнинг илк ҳолати аниқлангани эълон қилинганди. Орадан роппа-роса бир йил ўтиб пойтахт Тошкентда касаллик юқиши ҳолатлари кўпайгани муносабати билан карантин талабларига риоя этилиши юзасидан назоратни кучайтиришга қарор қилинган.\nЎзбекистон ССВ : "Мамлакатда коронавирус туфайли ўлим ҳолатлари яширилмаган"\n“Яна карантин бўлмайди”\nПеле Роналдуни энг зўр тўпурарга айлангани билан табриклади\nДунёга машҳур футбол юлдузи Пеле Криштиану Роналдуни жами рақиб дарвозаларига киритган голлари сонини 770 тага етказиб, ўзини ортда қолдиргани билан табриклади.\nРоссия: «Евровидение»га бораётган тожикистонлик Манижани биласизми?\n“Евронигоҳ-2021”да Россияни асли тожикистонлик хонанда Манижа тақдим этади. Ҳозирда унинг халқаро танловнинг YouTube саҳифасида эълон қилинган қўшиғи бир неча кун ичида 3,5 млн га яқин кўрилган. Ижтимоий тармоқларда кенг муҳокама бўлмоқда.\nАфғонистон: Қизларнинг куйлаши тақиқланиши ҳақидаги буйруқ текширилади\nАфғонистон маориф вазирлиги эълон қилишича, Кобул шаҳрида қизларнинг жамоат тадбирларида куйлаши тақиқлансин деган буйруқ устидан текшириш бошланган.\nМирзиёев Жапаров билан “қаттиқ ва аниқ” келишди, энди Сўх муаммоси ҳам ҳал бўладими?\nЎзбекистон ва Қирғизистон чегара масалаларини “уч ой ичида ҳал қилиш” ниятида. Шавкат Мирзиёевнинг айтишича, Қирғизистон президенти билан “чегара бўйича муносабатлари тарихида биринчи марта жуда қаттиқ ва аниқ келишиб олишган”.\nЎзбекистон ҳам олаётган AstraZeneca вакцинаси хавфлими?\nЎзбекистон ҳам олаётган Oxford-AstraZeneca вакцинаси хавфлими? Қатор Европа давлатлари бу вакцинанинг қанчалик хавфсизлигидан хавотирга тушишган. AstraZeneca вакцинасидан фойдаланишни вақтинчалик тўхтатишган. Худди шу вакцинадан Ўзбекистон ҳам юз минглаб доза олиши хабар берилганди.\nСаида Мирзиёева: Аллоҳ ҳаммамизнинг омадимизни берсин\nЎзбекистонда Гендер тенглигини таъминлаш комиссияси аъзоси бўлган Саида Мирзиёева мамлакат қишлоқ хўжалигини янги даражага олиб чиқишга аҳд қилган уч қизнинг ташаббусини беэътибор қолдирмади. Қизларни “тўғри йўлда эканликлари”ни айтиб, “олға қадам босиш”га ундади.\nЯнги кодексдан хавотир: Ўзбекистонда энди нима жиноят саналиши мумкин? Янгиликлар\nHuman Rights Watch Ўзбекистоннинг янги таҳрирдаги Жиноят кодекси лойиҳасини танқид қилиб чиққан. Ўзбекистонга ЮНEСКОдан $435 минг ёрдам. Инфляциянинг асосий сабаби ва бепул “права”. bbcuzbek.com дайжести.\nИсломий ибодат жиноятчиликка қарши курашда ёрдам берадими?\nЖанубий Африкада жиноятчиликка қарши курашда Исломий ибодатдан фойдаланишмоқда. Жинсий зўравонликни ҳам зикр ёрдамида жиловлашга уринишяпти. Зикрда Аллоҳнинг исм ва сифатлари тўхтовсиз ёд этилади. Зикр иш бераётганини полиция ҳам тан олиб, мусулмон уламоларни мукофотлаган.\nBi-bi-si O‘zbek TV - Afg‘oniston uchun 15 mart teledasturi\nТошкент - Бишкек: Мирзиёев ниманинг қайғусида, Жапаров-чи? - Ўзбекистон ва Қирғизистон\nЎзбекистон - Қирғизистоннинг янги президенти амалий ташриф билан келган Қозоғистондан кейин иккинчи минтақа давлати бўлди. Қирғизистонда Садир Жапаровни қудратга келтирган сўнгги “халқ инқилоби” шахсан президент Шавкат Мирзиёев эътиборидан четда қолмаганди.\nЎзбекистон: ИИВ 50 та автозак сотиб олди ва Ҳаж мавсуми қачон бошланади? Янгиликлар\nИчки ишлар вазирлиги деярли 24 миллиард сўмга 50 та махсус контингентларни ташувчи транспорт воситаси – автозак сотиб олган. Жапаров Ўзбекистонга келди. Ҳаж сафарига рухсат берилдими? bbcuzbek.com дайжести.\nЭнди насронийлар ҳам “Аллоҳ” дея олишади – Олий суд рухсат берди\nЭнди насронийлар ҳам “Аллоҳ” дея олишади – Олий суд рухсат берди. Узоқ йиллик маҳкама иши якун топди. Бунгача Малайзияда насронийлар Худога нисбатан “Аллоҳ” калимасини қўллай олишмаган. Бу мамлакатда танглик ва зўравонликларга ҳам сабаб бўлган.\nЎзбекистон: Шаҳарлик қизлар деҳқончиликни қандай ривожлантирмоқчи? (видео)\nНаврўза, Дилдора ва Даниелла. Уч қиз – уч турли ғоя. Бу қизлар Ўзбекистондаги деҳқончиликни янги даражага олиб чиқишга аҳд қилганлар. Аҳолиси минтақада энг каттаси бўлган Ўзбекистон эса, иқтисоди асосан қишлоқ хўжалигига асосланган давлат бўлади.\n“Қонун аёлларга нимада юришни буюрмаслиги керак”. Бурқа ва ниқоб можаросига БМТ муносабат билдирди\nБирлашган Миллатлар Ташкилотининг баён қилишича, Швейцариядаги расмий тақиқ “муслималарнинг янада яккаланиб қолиши”га олиб келади. Муслималарнинг диний эркинликларини чеклайди.\nАфғонистонда оналарни ким ўлдирмоқда?\nАфғонистонда оналарни ким ўлдирмоқда? “Одамлар ўляпти, бомбалар портлаяпти, ҳеч ким масъулиятни бўйнига олмаяпти”, дейди “Afghan Peace Watch” мониторинг гуруҳи асосчиси Ҳабиб Хон. Афғонистон энди ҳам тинчимайдими?\nЎзбекистон, Россия ва мигрантлар: энди патент Тошкентда бериладими? (видео)\nМосквадаги кўптармоқли миграция маркази, муҳожирлар ибораси билан айтганда "Сахарова"нинг Тошкентдаги ваколатхонаси иш бошлаш арафасида. Хўш, энди ўзбекистонликлар Россияга ишлашга келишдан олдин Тошкентда патент олса бўладими?\nБу йил муқаддас Рамазон ойи қачон бошланади? Ислом ва мусулмонлар\nИслом ва мусулмонлар: Бу йил муқаддас Рамазон ойи қачон бошланади – Тожикистон Уламолар Кенгаши ўзининг тахминий санасини айтди. Қолган минтақа давлатлари ҳозирча бу хусусда жим. Рамазон бу йил ҳам пандемия тугамаган бир пайтга тўғри келмоқда.\nУйғурлар: Хитой Ташқи ишлар вазири геноцид даъволарини "бемаъни" деди\nХитой Ташқи ишлар вазирининг айтишича, мамлакати мусулмон уйғурларни геноцид қилаётганига оид даъволар “кулгили даражада бемаъни” ва “мутлақ ёлғон”дир. АҚШ илова дунёнинг қатор давлатлари Хитойнинг уйғурларга муносабатини геноцидга тенглаштиришган.\nЎзбекистон: Блогер Сатторий иши очиқ судда кўрилади ва банк раҳбари фуқарони нега калтаклади? – Янгиликлар\nТовламачиликда айбланиб қўлга олинган сурхондарёлик блогер Отабек Сатторий билан боғлиқ жиноят иши 11 март куни очиқ судда кўрилади. Ҳибсхоналардаги тартиб-қоидалар ўзгартирилади. Банк раҳбари нега муштлашди? bbcuzbek.com дайжести.\nЎзбекистон: Диний қўмита Azon.uz га босим ўтказдими? Мирзиёев журналистларга қўрқмаслик кераклигини яна урғулади (видео)\nAzon.uz Бош муҳаррири Диний қўмитадан бўлган босим ва ҳақоратга норозилик сифатида ишдан бўшаш ҳақида ариза ёзди. Дин ишлари бўйича қўмита эса, таҳририятга босим бўлганлиги рад қилди. Аммо azon.uz қўлларида ҳақорат ва таҳдидга тўла аудио ёзув борлигини айтмоқда.\nМарказий Осиёга хавф қанчалик яқин – Ўзбекистон, Россия ва дунё\nМарказий Осиёга хавф қанчалик яқин – масалага шахсан Ўзбекистон президентининг ўзи эътибор қаратди. Шавкат Мирзиёев, “Европада чиққан штамм ўзларига қадар етиб келмаслигига ҳеч ким кафолат бера олмаслиги”ни айтди. Қирғизистон ва Қозоғистоннинг ҳам янги штаммлардан хавотирда экани кўрилмоқда.\nТаҳлил: Навальний қамалиши Путин ҳокимияти учун нимани англатади? - Россия ва Дунё (видео)\nTаҳлил: Навальний қамалиши Путин ҳокимияти учун нимани англатади? - Бу Путин ашаддий танқидчиси қамалиши маълум бўлиши ортидан, бугун кун тартибига чиққан савол бўлади. Россияда юз минглаб ўзбекистонликлар ҳам яшашади. Россия минтақа давлатларининг бирдек анъанавий энг йирик савдо-иқтисодий, стратегик ва ҳарбий-техник шерикларидан бири бўлади.\n3 феврал 2021\nМамлакат қаршисида турган йирик саволлар: Коронавирусдан бу йил ҳалос бўламизми? Иқтисодда ўсиш бўладими? Президентлик сайловларида Шавкат Мирзиёевга ким рақиб бўлади ва бу сайловлар демократик тарзда ўтадими?\nИнсон мияси шунчалик сирлими - бугунги олимлар ҳам инсон мияси қаршисида ожиз. Улар ҳалиям мия бутун борлиқдаги энг мураккаб ва сирли тузилма, дейишмоқда. Қандай қилиб инсон миясидаги нейронлар сони галактикамиздаги юлдузлардан кўп?


Ўзбeкистoнда aёллaрнинг ижтимoий-сиёсий фаоллигини оширишга бағишланган...\n21.05.2018 21:15 1 5483\nЎзбeкистoн Бoш вaзирининг ўринбoсaри, Xoтин-қизлaр қўмитaси рaиси Танзила Норбоева БМТ Тaрaққиёт дaстурининг Ўзбeкистoндaги дoимий вaкили Хeлeна Фрeйзeр билан.\nМамлакатимизда биринчи маротаба ўтказилган мулoқoтда Xoтин-қизлaр қўмитaси вa БМТ Тaрaққиёт Дaстурининг «Давлат бошқарувида аёлларнинг ҳуқуқ ва имкониятларини кенгайтириш ва уларнинг ижтимоий-иқтисодий ҳаётдаги фаоллигини ошириш» биргаликда амалга оширилаётган лойиҳаси доирасида тайёрланган «Иқтисодий, ижтимоий ва институционал ўзгаришларни тезлаштириш мақсадида аёлларнинг давлат бошқарувчидаги иштироки» деб номланган таҳлилий қайднома муҳокама қилинди.\nБарқарор ривожланиш мақсадига эришиш бўйича мулоқот 2030 йилгaчa бўлгaн кун тaртибигa эришишни тeзлaштириш учун муҳoкaмa, фикр aлмaшиш вa ўзгaришлaр ҳaқидa чуқур тушунчa вa тaвсиялaр шaкллaнтириш мақсадида плaтфoрмa ярaтиш учун мўлжaллaнгaн. Мулoқoт ривoжлaниш мaсaлaлaри бўйичa фикр aлмaшиш учун ҳукумaт вaкиллaри, экспeртлaр, нoдaвлaт тaшкилoтлaр вa диплoмaтик корпус вaкиллaрини бирлаштирди.\nЎзбeкистoндаги БМТ дoимий кooрдинaтoри ва БМТ Тaрaққиёт дaстурининг Ўзбeкистoндaги дoимий вaкили Хeлeна Фрeйзeр ўз нутқида жумладан шундай деди:\n— Бaрқaрoр ривoжлaниш мaқсaдлaрига эришиш бўйича муқолотни очишдан хурсандман. Ушбу тaдбир сиёсaтчилaр учун фикр, тaжрибa вa ғoялaр билан алмашиш, биз учун эса - биргaликдa мaвжуд муaммoлaрни ҳaл қилиш устида ишлаш имкoнини бeрaди. Гeндeр тeнглик, aёл вa қизлaрнинг ҳуқуқ вa имкoниятлaрини кeнгaйтириш иқтисoдий тaрaққиёт, ижтимoий тaрaққиёт вa бизнeс сaмaрaдoрлигини oшириш учун муҳим аҳамият касб этади.\nЎзбeкистoн Бoш вaзирининг ўринбoсaри, Xoтин-қизлaр қўмитaси рaиси Тaнзилa Норбоeвa «xoтин-қизлaрнинг ижтимoий-сиёсий ҳaётдa фаол иштирoкини таъминлаш Ўзбeкистoн Xoтин-қизлaр қўмитaсининг устувoр йўнaлишлaридaн бири» эканлигини тaъкидлaди. Ҳозирги вақтда, Ўзбeкистoн Xoтин-қизлaр қўмитaси тизими тубдан ислoҳ қилинмоқда, aҳoли фaрoвoнлигини oширишгa, xaлқaрo дaрaжaдa мaмлaкaтимиз ишoнчни мустaҳкaмлaшга, мaмлaкaт вa жaмиятнинг ривoжигa ҳиссa қўшишга тайёр бўлган мaлaкaли кaдрлaр жaлб қилинмоқда. Бу борада олиб бoрилaётгaн ишлaрнинг тaҳлили шуни кўрсaтaдики, сиёсий тaжрибaгa эгa aёллaрни тaйинлaш мexaнизми мaвжуд эмaс. Мазкур йўналишда юқори қонунчилик органларига бўладиган сайловларда 30 фоизлик квотани ютиб олиш учун қўмита томонидан катта ишлар амалга оширилиши зарур. Бу борада қўмита ва сиёсий партиялар ўртасида биргаликда иш олиб борилмаслигини таъкидлаш жоиз. Бу учун зарур шароит яратиб турли соҳаларда банд бўлган аёлларнинг салоҳиятини ошириш лозим. Мамлакатнинг ижтимоий-иқтисодий ҳаётида фаол иштирок этиш учун юқори малакага эга аёлларни тайёрлаш лозим. Ўзбекистон Хотин қизлар қўмитаси БМТнинг бир қатор агентликлари билан биргаликда аёлларнинг ижтимоий сиёсий ҳаётидаги фаоллигини ошириш учун шароитлар яратишни қўллаб қувватлайди.\nТизимли ислoҳoтлaрнинг ҳoзирги бoсқичи «дaвлaт бoшқaрувидaги aёллaр» oмили Ўзбeкистoннинг иқтисoдий тараққиётга хизмат қилувчи oмил бўлиши мумкин. Бу ижрo этувчи ҳокимият тизимида aёллaрнинг сонини 5,3 фоиздaн 16-18 фоизгaчa oшириш учун aёллaрни жaлб қилиш учун сaмaрaли ижтимoий тадбирлар керак. Шу билaн биргa, ишлaб чиқaриш сaнoaтининг ялпи ички мaҳсулoтдaги улушини 9,1 фoиздaн 20 фoизгaчa oшириш oрқaли иқтисoдиётни сaнoaтлaштириш дaрaжaсини чуқурлaштириш муҳим aҳaмиятгa эгa.\nAёллaрни oлий мaълумoтгa эгa бўлиш дaрaжaсини oшириш вa xoтин-қизлaр учун мoслaшувчaн тaълим тизимини ярaтиш, ижрo этувчи ҳoкимиятдa xoтин-қизлaрни жaлб қилиш вa тaрғиб қилиш сaмaрaдoрлигини oшириш тaвсия этилди. Тaвсия сифaтидa, шунингдeк, aёллaр тaдбиркoрлигини, кaсaнaчиликни вa ҳунaрмaндчиликни қўллaб-қуввaтлoвчи мexaнизмни жoрий этиш тaклиф этилди. Шунингдeк, Ички ишлaр вaзирлигидa aлoҳидa xoтин-қизлaр бўлинмaлaрини ярaтиш вa aёллaрнинг йўл-пaтруль вa сaйёҳлик xизмaтлaрини кўрсaтиш тaклиф этилди.\nТaқдимoт якунлари асосида иштирoкчилaр ўртaсидa мулоқот ўтказилиб, унда тaдқиқoт нaтижaлaри вa xулoсaлaри, шунингдeк, мaмлaкaт ҳaётининг турли сoҳaлaридa aёллaрнинг рoлини oширишгa қaрaтилгaн чoрa-тaдбирлaр муҳoкaмa қилинди.\nБМТ Хотин-қизлар қўмитаси аёллар БМТ Тараққиёт дастури\nЖамият 11/04, 22:50


15:00 / 03.01.2018\nФото: Android Crunch\n2017 йилнинг кузида Xiaomi компаниясининг барча янги смартфонлари келгусида ажойиб хусусиятга эга бўлиши ҳақида хабарлар пайдо бўлганди. Бугун бу хабарлар расман ўз тасдиғини топди. Шундай экан, Xiaomi Mi 7 флагманининг Qi технологияси бўйича симсиз заряд тизимига эга бўлиши кафолатланади.\nIDC идорасининг маълум қилишича, Xiaomi Mi 7 смартфони ҳақиқатда симсиз заряд технологиясига эга бўлиб, уни симдан фойдаланмаган ҳолда зарядлаш мумкин бўлади. Компания фанатлари кўп йиллар ана шундай техник хусусият ҳақида орзу қилишганди, Xiaomi бу йил уларнинг орзусини амалга оширишга киришди. Аккумуляторни симсиз заряд билан қувватлантириш магнит индукция орқали амалга оширилади, яъни телефонни қувватлантириш учун уни махсус заряд қурилмасига қўйиш керак бўлади.\nXiaomi 2017 йилнинг иккинчи ярмида Wireless Power Consortium'га қўшилди. Ушбу консорциумга симсиз зарядни қўлловчи маҳсулот ишлаб чиқаришни режалаштирган тақдирдагина қўшилиш аҳамият касб этади. Xiaomi Mi 7 айнан қандай тезлик билан зарядланиши ҳозирча номаълум, бироқ телефонни тўлиқ зарядлаш икки соатдан ортиқроқ вақт олиши маълум.\nAndroid ва iOS'даги баъзи топ-смартфонлар симсиз заряд технологияси билан таъминланган, бироқ оригинал заряд қурилмаларига эга бундай смартфонлар нархи жуда қиммат. Xiaomi компанияси эса симсиз заряд тизимини ҳамёнбоп нархда чиқариб, яна бир бор барчани ажаблантириши кутилмоқда.


Тошкентда доимий прописка қилиш тартибида ўзгаришлар бўлади\nТошкентда доимий прописка қилиш тартибида ўзгаришлар...\n30.01.2019 18:43 0 1323\nИчки ишлар вазирлиги «Ўзбекистон Республикаси фуқароларини Тошкент шаҳри ва Тошкент вилоятида доимий прописка қилиш тартиби тўғрисидаги йўриқномага ўзгартириш ва қўшимчалар киритиш ҳақида»ги буйруқ лойиҳасини тайёрлади.\nЛойиҳада қайд этилишича, доимий пропискага эга бўлиш учун фуқаролар давлат хизматлари кўрсатишнинг соддалаштирилган тартибини таъминлайдиган электрон тизим орқали мурожаат қилишлари мумкин.\nЛойиҳада фуқаролар қонун ҳужжатларига мувофиқ, доимий яшаш жойларида пропискадан ўтишлари ва/ёки турган жойларида ҳисобда туришлари шартлиги кўрсатилган.\nБуйруққа бир нечта янги бандларни қўшиш таклиф этилган.\nМасалан, озодликдан маҳрум этишга ҳукм қилинган шахсларни рўйхатдан чиқариш маҳкумнинг ишончномаси асосида ёки уй-жой биносидан фойдаланиш ҳуқуқини йўқотганлик ҳақидаги суд қарорига мувофиқ амалга оширилади.\nШунингдек, фуқарони прописка қилиш, пропискадан чиқариш ва ҳисобга олиш белгиланган тартибда расмийлаштирилган ишончнома асосида ҳам амалга оширилиши мумкинлиги келтириб ўтилган.\nҲужжат шу йилнинг 13 февралигача муҳокамага қўйилган.


Тошкентдан Грузия пойтахтига мунтазам авиақатновлар йўлга...\n16.04.2019 17:29 0 600\n«Ўзбекистон ҳаво йўллари» авиакомпанияси 2019 йил 16 июлдан бошлаб Тошкент- Тбилиси -Тошкент йўналишида мунтазам қатновларини тақдим этади. Бу ҳақда компания матбуот хизмати «Xabar.uz»га маълум қилди.\nҚатновлар ҳафтасига 2 марта, сешанба ва жума кунлари қуйидаги жадвалга асосан бажарилади.\nСешанба: HY-745 Тошкент 15:50 - Тбилиси 18:30\nСешанба: HY-746 Тбилиси 19:30 - Тошкент 23:50\nЖума: HY-745 Тошкент 08:00 - Тбилиси 10:40\nЖума: HY-746 Тбилиси 11:40 - Тошкент 16:00\nЖорий йилнинг 9 апрель куни Тошкент ҳалқаро аэропортига иккинчи Аirbus А320nео ҳаво лайнери олиб келинган эди.\nТошкент «Ўзбекистон ҳаво йўллари» Тбилиси


ОАВ: Конгресс АҚШ бюджети бўйича келишувга эришди\n09:54 / 01.05.2017\nАҚШ конгрессида 30 сентябрь, жорий молиявий йил охиригача федерал бюджет масаласида келишувга эришилди. Бу ҳақда The Washington Post газетаси Америка конгрессменларининг бир неча ёрдамчиларига асосланган ҳолда хабар қилмоқда.\nДемократлар ва республикачилар ўртасида бир неча ҳафта давом этган кескин баҳс-мунозаралардан сўнг келишувга эришилган. У «янги ҳарбий харажатларга» 12,5 млрд доллар ва «чегаралар хавфсизлиги»га 1,5 млрд доллар ажратишни кўзда тутади.\nХабарларга кўра, келишув демократлар учун «бир неча стратегик ғалабалар»дан иборат: булар Пуэрто-Рикога маблағ ажратиш, опий гиёҳвандлигига қарши кураш ва фанни молиялаштиришни кенгайтириш.\nFox News хабар қилишича, жорий молия йили охиригача давлат бюджети ҳажми 1,07 трлн долларни ташкил этади.\nАҚШ давлат бюджети


Биринчи чоракда Ўзбекистоннинг ташқи савдо айланмаси 10 %га қисқарди — Sof.uz\nЖАҲОН 5,906,202 2,579,877 362,024\nБиринчи чоракда Ўзбекистоннинг ташқи савдо айланмаси 10 %га қисқарди\n22.04 12:46 116 Иқтисод\n2020 йилнинг биринчи чорагида Ўзбекистоннинг ташқи савдо айланмаси 8 140,4 млн. АҚШ долларини ташкил этиб, 2019 йилнинг мос даврига нисбатан 924,1 млн. АҚШ долларига ёки 10,2 %га камайди.\nБунинг асосий Covid-19 пандемияси фонида халқаро интеграциянинг камайиши ҳамда давлат чегараларининг ёпилиши ҳисобланади.\nТСА да экспорт ҳажми 3 374,7 млн. АҚШ долларига (10,9 % га камайди) ва импорт ҳажми 4 765,7 млн. АҚШ долларига (9,7 % га камайди) етди. Ҳисобот даврида - 1 390,9 млн. АҚШ доллари қийматида салбий ташқи савдо баланси қайд этилди.\nЎзбекистон, жаҳоннинг 150 дан ортиқ мамлакатлари билан савдо алоқаларини амалга ошириб келмоқда. ТСА нинг нисбатан салмоқли ҳиссаси Россия Федерациясида (16,9 %), Хитой Халқ Республикасида (16,8 %), Қозогистонда (8,3 %), Корея Республикасида (6,7 %), Туркияда (5,8 %), Қирғиз Республикасида (2,3 %) ва Германия (2,1 %) қайд этилган.\nO'zbekiston TSA tashqi savdo aylanmasi\n26.05 13:41 4806\n26.05 18:58 3065\n27.05 15:48 1855\n27.05 12:31 1633\nКеча, 17:36 1594\n11.05 09:33 94 Илм-фан


Боатенг нима учун "Бавария"да қолди?\n12 сентябрь, 2018, 16:17\n“Бавария” клуби ҳимоячиси Жером Боатенг нима учун ёзги трансферлар мавсумида бошқа жамоага ўтиб кетмаганлигини айтди. Футболчининг сўзларига кўра, мюнхенликлар устози Нико Ковач унинг жамоада муҳим ўйинчилардан бири эканлигини айтган.\nЁзги трансферлар мавсумида ПСЖ ва МЮ немис ҳимоячисига жиддий қизиқиш билдирди, аммо Боатенг якунда Мюнхенда қолишга қарор қилди.\n– Мураббий бошидан ўзининг миннатдорлигини ва ишончини билдирди, – дея Боатенгнинг сўзларини келтиради Bild нашри. – Нико Ковач менинг клубга кераклигимни айтди. ПСЖ ва МЮ? Бу қочиш эмас, балки нимадир янгилик қидиришга чанқоқлик. Аммо “Бавария”да ўзимни яхши ҳис қиляпман. Бу жаҳоннинг энг йирик клубларидан. Моуриньога шахсан телефон қилиб, менга қизиқаётгани шарафлигини айтганман. Ажойиб суҳбат бўлган эди ва ўшанда нима учун МЮга ўтмаслигимни айтганман.


Блог: Яшасин ўзбекнинг олийжаноб ва адолатли судьялари! Уре-е...\n16 январ 2021, Тошкент вақти: 23:51\nРавшанбек, Абдуҳамидилло, Баҳодиржонлари ўзбекнинг!\nУятларга ўлиб бўлувдик. Ўлимларга кўниб бўлувдик. Ўзбекман дейишдан тона бошлаган, кимсан деса, чиғатойми, сартми, деб гап айлантирадиган бўпқолаёзгандик.\nАна ўзбекнинг биттаси Волгоградда 83 га кирган бабушканинг номусига тегиб, ўлдириб қўйибди – бугун ўқийсиз.\nБу ҳақда ёзаётган Умид кеча айтиб қолди: Москвада бомжлар орасида ўзбек кўпайиб кетди, деб. Тўғри тушунинг: принципда Москвадаги ўзбекнинг ҳаммасиям, аслида, бомж – без определенного места жительства.\nЧунки, ўзбек яшайдиган квартирани “место жительства”, деб бўлмайди.\nЧунки тунда 30 ўзбек тўпланадиган квартирада “жить” қилиб бўлмайди.\nУмид айтаётган ўзбек бомжлар – классик бомжлар – юзи шишган, кўзи кўкарган ўзбеклар.\nУяласан киши. Уялиши керак бўлганлар уялмаганидан уяласан.\nБаъзида улар ҳам уялганга ўхшайди, уялгани учун лодир-подир, дейдида, бўлмаса шундай дермиди?!\nЎзи умуман, уят ҳисси доимий бўлиб қолганга ўхшайди ўзбек учун. Бўлмаса, нима учун Москвада, Питерда, Прагаю Нью Йоркда... ўзбек ўзбекни кўрса тескари қарайди, кўзини опқочади, “Яхшимисиз”, десангиз Московда “Здравстуйте”, Нью Йоркда “Хай”, деб жавоб қайтаради баъзиси, кўпчилиги қадамини тезлатади.\n“Хай” дединг, демак, саломимни тушунибсанда, хумпар, демайсиз. Хафсалангиз пир бўлиб кетоврасиз.\nУят ҳисси доимий бўлиб қолганга ўхшайди ўзбекнинг. Мазохист бўпқолганмизми ё? Кайф қиламизми бу ҳисдан?\nБаъзан-баъзан ғурур ҳам сезилиб қолади ўзбекда. Лекин ғалати ғурур. Ғурур ҳам эмас у, қандайдир қуруқ манманлик. Қўрқувга омухта манманлик. Масалан, масжид-пасжидда тўртта нотаниш ўзбекнинг орасига кириб қолсангиз сезасиз бу ғалати омухталикни. Сизни елкалари билан менсимаётганларини, айни пайтда елкалари билан сиздан ҳадиксираётганларини ҳис қиласиз...\nДоимий ҳадик, доимий уят...\nОширворган бўлсам, ёзарсиз – мувозанатини бирга топармиз.\nБугун эса ҳадикни унутиб турамиз, уялишни унутиб турамиз.\nБугун кўнглимиз - ғурурнинг ўрни.\nМиллат учун ғурур ўрни.\nБугун Равшанбек, Абдуҳамидилло, Баҳодиржонлар куни.\nЧемпионатда ўзбек тўп тепмаяпти.\nЛекин бизникилар - Равшанбек, Абдуҳамидилло, Баҳодиржонлар ҳакамлик қилаяпти. Балки бу тўп тепгандан муҳимроқдир?\nҲакамликни қотираяпти Равшанбек, Абдуҳамидилло, Баҳодиржонлар.\nДемак, ўзбек ҳалол бўла оларкан! Профессионалликда бошқаларнинг “бурнини артиб” қўя оларкан!\nБу стадиондан ташқарига чиқадиган, чиқиши лозим бўлган, ҳар бир ўзбекнинг шуурига сингиши, сингдирилиши лозим бўлган муҳим сигналдир.\nЎзбек Ҳалол Ҳакамлик Қила Олади, У Бунга Қодир, деган сигналдир.\nБас, шундай экан, Равшанбек, Абдуҳамидилло, Баҳодиржонлар эртага Ватанга қайтгач, балки мамлакатдаги барча судьялар учун (футбол ҳакамларини айтмаяпман) семинар уюштиришар?\nЯхши таклиф бўлдими?\nРухсат беришворсая шундай семинар ўтказишларига?!


SpaceX компаниясига Ўзбекистонда ўз ваколатхонасини очиш таклиф қилинди | Qalampir.uz\nSpaceX компаниясига Ўзбекистонда ўз ваколатхонасини очиш таклиф қилинди\nТехнология\t10 Май 21:03 8157\nБугун, 10 май куни SpaceX компаниясига Ўзбекистонда ўз ваколатхонасини очиш таклифи берилди. Ушбу таклиф “Space Technology Conference STC-2022” халқаро конференцияси доирасида Ахборот технологиялари ва коммуникацияларини ривожлантириш вазири Шерзод Шерматов SpaceX компанияси вакили Бен Мак Вильямс билан учрашувда берилган.\nҚайд этилишича, SpaceX компанияси вакили Бен Мак Вильямс Ўзбекистонда йирик лойиҳаларни амалга оширишга тайёр эканликларини билдирган.\nЎз навбатида, АКТ вазирлиги томонидан ўзаро манфаатли ҳамкорликни кенгайтириш мақсадида компания вакилига Ўзбекистонда ўз ваколатхонасини очиш бўйича таклифлар берилган.\nШунингдек, SpaceX вакили Ўзбеккосмос агентлиги бош директори Шуҳрат Кодиров билан ҳам ҳамкорлик масалаларини муҳокама қилган.\nХусусан, SpaceX томонидан сунъий йўлдош орқали юқори тезликдаги кенг полосали Интернетга уланиш учун амалга оширилаётган Starlink лойиҳасини Ўзбекистон бозорига кириши муҳокама қилинган.\nМулоқот якунида томонлар келгусида ўзаро манфаатли алоқаларни ривожлантиришга ва ҳамкорлик қилишга тайёр эканини таъкидлади, дейилади агентлик хабарида, бироқ қайси масалада ҳамкорлик йўлга қўйилишига аниқлик киритилмаган.\nМаълумот учун, Starlink — бу дунёнинг исталган нуқтасида интернетга кенг полосали уланишни таъминлаш учун мўлжалланган кейинги авлод сунъий йўлдош тармоғи. SpaceX лойиҳани 2018 йилнинг февраль ойида ишга туширган. Сунъий йўлдошларнинг янги партияларини учириш мунтазам равишда амалга оширилади, охиргиси жорий йил 21 апрелда бўлиб ўтган.\nМавжуд ҳисоб-китобларга кўра, ҳозирда орбитада 2,1 мингдан ортиқ Starlink сунъий йўлдошлари ишлайди.\n04 Июль 13:26 76911\n04 Июль 16:52 49686\n05 Июль 20:00 47549\n05 Июль 18:02 44470\n04 Июль 22:12 40352


00:00 / 20.03.2010 | eski savollar | 1763\nАссалому алайкум Шайх хазратлари!Аллох таоло умрингизга ва ушбу хайрли ишларингизга барака берсин.Бир хадис шархидаИктибос:"Исҳоқ ибн Иброҳимдан, Муҳаммад ибн Рофеъдан, Абдурраззоқдан, Маъмардан, Ибн Товусдан, У отасидан, Ибн Аббосдан ривоят қилинади:“Расулуллоҳ соллаллоҳу алайҳи васалламнинг, Абу Бакрнинг ва Умарнинг халийфалигини икки йилида уч талоқ бирталоқ эди. Бас, Умар ибн Хаттоб, албатта, одамлар ўзлари учун шошилмаслик бор ишда шошиладиган бўлиб қолишди. Агар уни улар учун ўтадиган қилиб қўйсак эди, деди ва ўтадиган қилди”.Муслим ривоят қилган." деб келтиргансиз.Афсуски бунинг шархини топа олмадик. Саволимиз: 1. 4 та мазҳаб уламолари бир овоздан уч талоқни уч талоқ хисоблашига Умар ибн Хаттоб (р.а.) хазратларининг ушбу сўзлари асосми ёки бунинг бошқа асослари хам борми? 2. Ўша аввалги икки йилда қўлланилган нарсани ҳозирда қўллаш мумкинми ва қайси ҳолларда?Жавобингиз учун олдиндан ташаккур.\n1.\tБир лафз билан уч талоқ тушиши ҳақида тўрт мазҳаб уламоларининг далиллари кўп. Улардан баҳзиларини келтирамиз:1. Қурҳони Каримда талоқ ҳақида келган оятларда бир лафз билан айтилган уч талоқни учта тушишига ишора бор.2. Уваймир ал-Ажалоний хотини билан мулоҳана қилганидан кейин уч талоқ қўйган ва Расулуллоҳ соллаллоҳу алайҳи васаллам унинг бу ишини инкор қилмаганлар. Рукона Ибн Язийд розияллоҳу анҳудан ривоят қилинади:«Набий соллаллоҳу алайҳи васалламнинг олдиларига бориб:«Эй, Аллоҳнинг Расули, мен ўз хотинимни «узил-кесил» талоқ қилдим», дедим.«У билан нимани ирода қилдинг?» дедилар у зот.«Бир талоқни», дедим.«Аллоҳга қасамми?» дедилар.«Аллоҳга қасам», дедим.«Ундоқ бўлса, ирода қилганингдек», дедилар».Абу Довуд, Термизий, Шофеъий ва ал-Ҳоким ривоят қилган.Биз «узил-кесил» деб таржима қилган ибора арабча матнда «ал-батта» - кесилган лафзи билан ифода қилинган. Бу талоққа қўшимча сифат зиёда қилиб зикр этишдир. Бу ҳолда, ривоятда кўрганимиздек, талоқ қилувчининг ниятига боғлиқ бўлар экан. Агар уч талоқни ният қилган эдим, деса гапи қабул қилинарди. Шунинг учун ҳам, Расулуллоҳ соллаллоҳу алайҳи васаллам Рукона розияллоҳу анҳудан қайта – қайта, қасам ичириб сўрадилар. Агар бир лафз билан айтилган уч талоқ битта тушадиган бўлганида бундоқ қилмас эдилар.3. Мусулмон уммати қадимдан бир лафз билан айтилган уч талоқ учта тушишига ижмоъ қилиб келган.4. Катта саҳобалардан кўплари ўзлари шу масала ҳақида савол тушганда уч талоқ тушиши ҳақида фатво берганлар.5. Қиёс қилинадиган бўлса, талоқ ҳам мулк ҳисобланади ва унинг эгаси хоҳлаганича тасарруф қилади. 2. Бу масалани ҳукум ҳаққи бор тараф ҳал қилади.\nоилавий мулк тасарруфи


Куни кеча тақдим этилган Samsung Galaxy A6 ва A6+ нархлари маълум бўлди - Terabayt.Uz\nКуни кеча тақдим этилган Samsung Galaxy A6 ва A6+ нархлари маълум бўлди\nSamsung компанияси куни кеча ўзининг Galaxy A6 ҳамда A6+ смартфонларини тақдим этган, аммо бунда уларнинг нархларини айтмаган эди. Энди эса ушбу икки қурилманинг нархи ҳам маълум бўлди.\nЎҚИНГ: Ниҳоят, Samsung ромсиз Galaxy A6 ва A6+ смартфонларини расман тақдим этди\nХабарларга кўра, Европа бозорларида Galaxy A6 модели учун 310 евро, Galaxy A6+ учун эса 370 евро миқдорида нарх белгиланган. Бу нархлар ҳар иккала смартфоннинг кичкина – 3 гигабайтлик тезкор хотирага эга талқинларига тегишли. Уларнинг катта «оперативка»ли талқинлари учун эса тегишлича 330 ҳамда 390 евро сўрашяпти.\nЕвропадаги онлайн дўконлар ушбу смартфонлар учун буюртма олишни бошлашган, товарни етказиб бериш эса яқин уч-тўрт ҳафта ичида бошланади. Ўзбекистонга Galaxy A6 ҳамда A6+ моделлари қачон етиб келиши ва қандай нархда сотилиши ҳозирча номаълум. Бироқ жанубий кореялик техногигантнинг олдинги моделлардаги бир қатор смартфонларига юртимизнинг исталган жойидан расмий буюртма бериш имкони мавжуд.\nЎҚИНГ: Арзонлашган ва Ўзбекистон бўйлаб БЕПУЛ етказиб бериладиган Samsung смартфонлари нархлари (2018 йил 26 апрель)\n#андроид смартфон #нархлар #Samsung Galaxy A6 #Samsung Galaxy A6+


СПОРТ—СОҒЛИК ГАРОВИ | "Xazina" газетасининг онлайн саҳифаси\nDekabr 28, 2020\t0\tBy admin\nБугун ёшларимизга бўлган эътиборни янада кучайтириш, уларни маданият, санъат, жисмоний тарбия ва спортга кенг жалб этиш, ёшларда ахборот технологияларидан фойдланиши кўникмаларини шакллантириш, юртимиз ёшлари ўртасида китобхонликни тарғиб қилиш, хотин-қизларни бандлигини ошириш маслалари ҳар доимгиданда долзарб бўлиб қолмоқда.\nШу боис президентимиз томонидан илгари сурилган 5 та муҳим ташаббус муҳим аҳамият касб этади. Маълумки, давлат раҳбари ижтимоий, маънавий-маърифий соҳалардаги янги тизим асосида йўлга қўйиш бўйича 5 та муҳим ташаббусни илгари сурган эдилар.\nУнинг иккинчи йўналиши ёшларни жисмоний чиниқтириш, ўсиб келаётган авлодни спорт соҳасида қобилиятини намоён қилишлари учун зарур шароитлар яратишга йўналтирилган.\nҚарши шаҳридаги 35 умумий ўрта таълим мактаби Худойзод маҳалла фуқаролар йиғини ҳудудида жойлашган. Маҳалланинг уюшмаган ёшлари бўш вақтларини мазмунли ташкил этиш мақсадида турли хил спорт тўгараклари ташкил этилган.\nФутбол, волейбол спорт турлари бўйича мусобоқалар ташкил этилмоқда. Қарши шаҳар давлат солиқ инспекцияси раҳбарлигидаги, 4 секторга қарашли Худойзод, Арал маҳалла фуқаролар йиғини ёшлари ўртасида беллашувлар ўтказилди.\nҲар бир баҳс муросасиз курашларга бой бўлди.\nҲафтанинг ҳар якшанба куни мактаб залида хотин-қизлар учун бадиий гимнастик бўйича тўгарклар йўлга қўйилган. Унда опа-сингилларимиз фаол иштирок этиб келишмоқда.\nБарча тўгараклар белгиланган тартибда карантин қоидаларига риоя этилган ҳолда ташкил этилмоқда. Бундан ёши улуғлар ҳам хурсанд. Шу сабабли улар дуода.\nҚаердаки, ёшларнинг бўш вақтлари мазмунли ташкил этилса, уларга эътибор қаратилса ўша ерда янгиликлар бўй чўзади. Соғлом авлод вояга етади. Бугун олиб борилаётган ислоҳотлардан муддао ҳам шу аслида.\nҚарши шаҳридаги 35 умумий ўрта таълим мактаби ўқитувчиси


21:50, 17.12.2016 // 7250\nПокистон ва Малайзия бош вазирлари Шавкат Мирзиёевни Ўзбекистон Президенти этиб сайлангани муносабати билан табриклади\n4 декабрь куни бўлиб ўтган сайловда Шавкат Мирзиёев Ўзбекистон Республикаси Президенти этиб сайлангани муносабати билан хорижий давлатлар ва ҳукуматлар, халқаро ташкилотлар раҳбарлари, хорижий мамлакатларнинг таниқли жамоат арбобларидан самимий тилаклар билдирилган қутловлар келмоқда. Бу ҳақда ЎзА хабар берди.\nСизга Ўзбекистон Республикаси Президенти этиб сайланганингиз муносабати билан самимий табрикларимни йўллайман.\nСайловда ишончли ғалабангиз Ўзбекистон халқининг Сизга ва Сизнинг раҳбарлик салоҳиятингизга бўлган юксак ишончининг ифодасидир. Сизнинг доно раҳбарлигингизда Ўзбекистонда тараққиёт ва фаровонлик йўли давом эттирилишига ишонаман.\nПокистон Ўзбекистон билан дўстлик муносабатларини ғоят юксак қадрлайди. Бу алоқалар кўп асрлик диний, маданий ва тарихий ришталар билан мустаҳкамланган. Ўзаро манфаатли ҳамкорлигимиз бундан буён ҳам янада ривожланиб бораверишига аминман. Бу борада Сиз билан яқин ҳамкорлик қилишга тайёрман.\nЖаноби Олийлари, Сизга мустаҳкам соғлик ва улкан муваффақиятлар, Ўзбекистон халқига тинчлик, тараққиёт ва фаровонлик тилайман.\nСизни Ўзбекистон Республикаси Президенти этиб сайланганингиз билан чин дилдан самимий табриклаб, халқингиз фаровонлиги ва равнақи йўлидаги масъулиятли фаолиятингизга муваффақиятлар тилаш менга катта мамнуният бағишлайди.\nСамарали ҳамкорлик ва ўзаро ҳурматга асосланган муносабатларимизни инобатга олиб, мамлакатларимиз ўртасидаги дўстона алоқаларни мустаҳкамлаш ва халқларимизнинг манфаатларига хизмат қилиш мақсадида барча соҳалардаги ҳамкорлигимизни янги босқичга кўтариш учун Сиз билан ҳамкорликни давом эттиришга тайёрман.\nМалайзия ҳукумати ва халқи номидан Сизни Президент сайловида ғалаба қозонганингиз билан самимий муборакбод этаман.\nСайловдаги ишончли ғалабангиз Ўзбекистон халқи Сизга мамлакатни янада тараққий эттириш, фаровонлик ва тинчликни мустаҳкамлашга қодир раҳбар сифатида юксак даражадаги ишончидан далолатдир.\nЎзаро самарали муносабатларни янада кенгайтириш мақсадида яқин ҳамкорлик қилиш учун Сиз билан учрашишни сабрсизлик билан кутаман.\nДўстона муносабатларимиз бундан буён ҳам ривожланиб, халқларимиз манфаати йўлидаги ҳамкорликнинг турли соҳаларини қамраб олишига аминман.\nДато Сри Мохд Нажиб,\nМалайзия Бош вазири\nСизни Ўзбекистон Республикаси Президенти этиб сайланганингиз билан Хорватия Республикаси фуқаролари ва шахсан ўз номимдан муборакбод этаман.\nБиргаликдаги саъй-ҳаракатларимиз билан ҳамкорлигимизни, хусусан, иқтисодиёт соҳасидаги алоқаларимизни янада кенгайтириш мақсадида Хорватия – Ўзбекистон муносабатларини изчил ривожлантиришимизга ишончим комил.\nХорватия Республикаси Президенти\nСизни Ўзбекистон Республикаси Президенти этиб сайланганингиз билан Фаластин давлати, халқи ва шахсан ўз номимдан чин дилдан самимий табриклашга рухсат бергайсиз. Ўзбекистон халқининг эзгу мақсадларини рўёбга чиқариш йўлидаги масъулиятли фаолиятингизга муваффақиятлар тилайман.\nМамлакатларимиз ўртасидаги дўстлик ва ўзаро ҳурмат ришталарини қадрлаймиз, халқларимиз умумий манфаати йўлида барча соҳалардаги муносабатларни бундан буён ҳам кенгайтириш ва ривожлантиришга тайёрмиз.\nЎзбекистон Республикаси Фаластин халқини доимо қўллаб-қувватлашини юксак қадрлаймиз.\nЖаноби Олийлари, энг эзгу тилакларимни қабул қилгайсиз. Сизга сиҳат-саломатлик, бахт-саодат, Ўзбекистон ва унинг халқига тараққиёт, фаровонлик тилайман.\n«Чайна рейлвей танел груп» бошқаруви раиси — Юй Баолинь\nГермания–Ўзбекистон жамияти президенти — Вольф Бауэр\n22:22, 15.06.2021 // 69462\n13:34 Кеча // 67741\n22:22 Кеча // 65635\n00:55 Кеча // 61682\n16:48, 15.06.2021 // 60578